Zirkulazio aldaketak - Soraluze - Plaentxia.eus\nUbane Madera 2019-11-07 10:08\nIbilgailuak kentzeko oharra, Erregetxean.\nGaztañerre azoka dela-eta, biharko barikua, libre laga behar da Erregetxeko aparkaleku osoa. Bestalde, zapatuan lehen ordutik itxita izango da erdiguneko zirkulazioa, eta ibilgailuek Estaziñotik eta Errabaletik egin beharko dituzte joan-etorriak. Eta frontoia ere zapaturako libre laga beharko da, baserritarrendako eta artisauendako.\nBihar, barikua, hasiko dira muntatzen Gaztañerre azokarako postuak eta taula, Erregetxean. Hori dela-eta, bertan aparkatutako ibilgailuek 08:00etarako erretiratuta egon behar dute. Ipinita daude hori jakinarazten duten hesiak eta kartelak.\nErdigunea eta frontoia\nBestalde, zapatuan goizeko lehen ordutik erdigunea zirkulaziorako itxita egongo da, jai-egunetan moduan. Eta frontoiko aparkaleku guztiak libre egon beharko dute zapatuko lehen ordurako, baserritarrek eta artisauek bertan aparka dezaten.


Udalbatzaren bilkura bereziarekin ekin dio legealdi berriari Eibarko Udalak — Eibarko Udala\nUdalbatzaren bilkura bereziarekin ekin dio legealdi berriari Eibarko Udalak\nEkainaren 30ean egindako bilkuran Tokiko Gobernu Batzarreko kideak eta Udal Batzorde aholkularietako batzordeburuak izendatu zituzten.\nEibarko Udalaren lehenengo osoko bilkuran -horren eraketaren ostean 2015eko ekainaren 13an- Tokiko Gobernu Batzarreko kideak eta Udal Batzorde aholkularietako batzordeburuak izendatu zituzten, beste gai batzuren artean.\n2015eko ekainaren 30ean egindako bilkuran, alkatetzaren dekretuaren bitartez, ondoko pertsonak izendatu zituzten Tokiko Gobernu Batzarreko kide: Alberto Albístegui Zamacola, Pedro Escribano Ruiz de la Torre, Ana Telleria Echeverria eta Arcadio Benítez Dávila. Azken horiek ere alkateorde izendatu zituzten.\nTokiko Gobernu Batzarrak eta Udal Osoko Bilkurak\nBestalde, Tokiko Gobernu Batzarraren bilkurak astean behin izango direla finkatuta dagoenez, horiek egiteko eguna ostirala izango da, 12:00etatik aurrera. Tokiko Gobernu Batzarrak 2015eko uztailaren 3an egingo du aurreneko bilkura. Halaber, Udal osoko bilkuraren bilerak edo bilkurak hilean behin egiten jarraituko dira, hain zuzen ere, hilaren azken astelehenean, 19:30ean, edo bestela, egun hori jaiegunean jausiz gero, hurrengo lehen lanegunean.\nUdalbatzaren bilkura berezian Batzorde Aholkularietako Batzordeburuak izendatu zituzten, alkatetzaren dekretuaren bitartez. Honako hauek dira:\nZerbitzu eta Azoka Batzorde Aholkularia. Batzordeburua: Pedro Escribano Ruiz de la Torre.\nEuskara, Kultura, Trafiko eta Garraio, eta ENBA Batzorde Aholkulariak. Batzordeburua: Francisco Javier Lejardi Galarraga.\nPertsonal eta Barne Araudirako batzorde Aholkularia. Batzordeburua: Mº Isabel Larrauri Arriaga.\nGizarte Zerbitzuak eta Ego Ibarra Batzorde Aholkulariak. Batzordeburua: Idoia Sarasqueta Aramburu.\nObra Batzorde Aholkularia. Batzordeburua: Arcadio Benitez Dávila.\nHirigintza Batzorde Aholkularia. Batzordeburua: Ana Telleria Echeverria.\nIngurumen Batzorde Aholkularia. Batzordeburua: Eneko Andueza Lorenzo.\nGarapen Ekonomikoa, Enplegua eta Berrikuntza eta Ogasun Batzorde Aholkulariak. Batzordeburua: Alberto Albistegui Zamacola.\nBerdintasunerako Batzorde Aholkularia. Batzordeburua: Patricia Arrizabalaga Larrañaga.\nAurreko lerroetan aipatutako Batzordeetan alderdi politiko bakoitzeko batzordekideak eta batzorde bakoitzari dagokion idazkariak hartuko dute parte.\nErabateko dedikazio karguak eta dedikazio partzialekoak\nTokiko Gobernu Batzarkideak eta alkateordeak erabateko dedikazioa izan dezaketen karguak izendatu ziren 2015eko ekainaren 30eko bilkuran. Gainera, PSE-EE, EUSKAL HERRIA BILDU eta EIBARKO EAJ-PNV Udal taldeen koordinatzaileak erabateko dedikazioa izan dezaketen kargutzat ere izendatu ziren. Bestalde, IRABAZI Taldeko koordinatzailea % 50aren edo asteko 20 orduko dedikazio partziala izan dezakeen kargutzat izendatzea adostu zen.\nEH-Bilduk bi zinegotzi liberatu izatea eskatu zuen %50ean, erabateko liberatua izan ordez; halere, ez da erabikirik hartu gaiaren inguruan.\nAzkenik, ondoko kontzeptu eta ordain-sari hauek onartu ziren: Udal Talde bakoitzak 729 euro jasoko ditu hilean behin, eta talde bakoitzaren zinegotzi bakoitzeko/hileko 365 euro. Erabateko dedikazioa karguen ordainsariei dagokionez (urteko soldata gordina), alkateak 62.940,16 euro jasoko ditu, eta erabateko dedikazioaren kargua duten zinegotziek, 48.202,70 euro. Eta, dedikazio partzialeko edo % 50eko kargua duen zinegotziak 24.101,35 euro jasoko ditu.\nUdalbatzaren, Tokiko Gobernu Batzarraren, Lan Batzorde eta Batzorde Aholkularien bileretara joaten diren zinegotziei ondorengo dieta edo sari hauek emango zaizkie, erabateko dedikazioa edo dedikazio partziala dutenei izan ezik: bilera bakoitzeko, 313 euro.\nGainera, zinegotzi bakoitzak hilean ezingo du jaso ondoren esandakotik gorakorik: Tokiko Gobernu Batzarkideak, erabateko dedikaziorik gabe, 1407 euro; Batzorde Aholkulariko buruek 1250 euro; ordezkariek 1094 euro eta zinegotziek 938 euro.\nEAJ-PNV abstenitu egin zen bozketan, eta EH-Bilduk eta Irabazik aurreko lerroetan aipatutako erabakien aurka bozkatu zuten, “neurriz gaineko” kantitateak direla uste baitute.\netiketak: Osoko bilkura, Legealdi berria, Batzorde Aholkulariak, Tokiko Gobernu Batzarra, Udalbatza


Urolako CNTk ere bat egin du zapatuko manifestazioarekin - Elkar-ekin - Uztarria (Azpeitia)\nUrolako CNTk ere bat egin du zapatuko manifestazioarekin\n2013ko aza. 5a, 22:27\nUrolako CNTk ez ohiko asanbladan aho batez erabaki du Elkar-Ekinek azaroaren 9rako antolatutako manifestazioa bultzatzea eta gure atxikipen osoa adieraztea. Azpeitiko herritarrak garen heinean, erantzun bateratu eta sendoa ematea ezinbestekotzat jotzen dugu, areagotzen ari diren pobrezia egoerak eta herritarrok jasaten ditugun murrizketei irmo erantzuteko. Era berean ulertzen dugu, eragile naiz pentsamolde ezberdinetako jendea biltzea ezinbestekoa dela jasaten ari garen erasoei erantzun eta alternatiba sozioekonomiko berriak bultzatzeko.\nHerrian jazotzen ari diren kaleratzeak, langabeziaren gorakada, lan baldintzen prekarietatea, soldaten murrizketak eta ondorioz ahalmen ekonomikoaren etengabeko beherakada, nahiko arrazoi dira herria kalera atera eta gure eskubideen defentsan konprometitzeko.\nAnarko-sindikalistak garen partetik, ziurtasun osoa daukagu krisiaren erantzulea sistema kapitalista bera dela eta urteetan bultzaturiko ideia neoliberalak. Egoera ekonomikoa aitzakiatzat hartuz ongizate egoera apurtzen dihardute, arazoa eragin dutenen mesedetan eta herritarrok errudun bilakatuz. Honen ondorioz garbi daukagu, urteetan espekulazioa erabiliz eta inongo etikarik gabe dirua pilatu dutenak direla erantzuleak.\nHonenbestez plangintza ekonomiko justuago, ekologikoago eta parte hartzaileago bat bultzatu nahi dugu baita funtzionamendu produktiboaren aldaketa ere. Gure baliabideen autogestio solidarioaren ideia indartuz, aberastasunen banaketa justua bultzatuz eta pertsonen duintasuna urratzen duten edozein giza esplotazio ezabatuz bakarrik, lortuko dugu bizi dugun egoera gainditu eta ez errepikatzea.


Uxue Bereziartuak irabazi du Hernaniko Arte Sorkuntzarako beka - Noticias de Gipuzkoa\nUxue Bereziartuak irabazi du Hernaniko Arte Sorkuntzarako beka\nArtistak herritarrekin batera kamisetetan irudiak sortzea proposatu du\naitziber muga 27.04.2021 | 00:18\nKoro Etxeberria Kultura zinegotzia eta Uxue Bereziartua artista. Argazkia: N.G.\nHernani – Hamarratz serigrafia proiektu herrikoiari esker lortu du Uxue Bereziartua Lonbide artista hernaniarrak Hernaniko Udalak 2020ko Arte Sorkuntzarako beka.\nBereziartuak pozez jaso du 4.000 euroko saria eta irrikitan da udan proiektua martxan jartzeko. Aurkeztu beharreko lana erabakitzeko hastapenetan, arte plastikoak kalera nola atera izan zen bere buruhaustea, izan ere, bere sorkuntza ez du eskultura, horma-irudi eta antzekoetan burutu orain arte. Beraz, ondo ezagutzen duen teknika hautatu du: kamiseten gaineko serigrafia.\nIdeia hori gauzatzeko, artistak Hernaniko zenbait auzotan sorkuntza tailerrak egitea proposatu du. "Polita iruditu zitzaidan irudi estatikotik haratago, sorkuntza nomada bat bultzatzea, alegia, kamiseta soinean eramanez. Horrekin, herritarren inplikazioa eta konplizitatea sortu nahi ditut proiektuarekiko", azaldu du.\nHorrela, bost fasetan bereiziko da proiektua. Lehen fasean, sorkuntza prozesua abiatuko da, auzo bakoi-tzean deialdi ireki bat eginez. Bertan erabakiko da kamisetaren irudia. Ondoren, serigrafia taulak sortuko ditu artistak eta kamisetak serigrafiatuko dira herritarrekin, bigarren saio bat eginez. Hirugarrena, hedapen fasea izango da, soberan geratutako kamisetak zabalduz. Auzo bakoitzak erabakiko du zein auzotar kuttunari banatuko dizkion kamisetak. Herrian zehar ere ausaz banatuko dira kamisetak, sorkun-tza ahalik eta gehienarengana zabal dadin. Laugarren fasea ekintza bera izango da; hau da, kamiseta erabiltzea norberak kamisetarekin obra zabaltzeko. Azken fasean, urteurreneko efemeridea ospatzeko, kamiseta duten guztiei balkoi edo leihoetan zintzilikatzeko deia egingo zaie, artea kalera ateratzeko aldarrikapena eginez.


Zure semeak tableta erabiltzen du klaseetan? Apunta itzazu aholku hauek! | Consumer\nIkastetxe eta institutuetan erabiltzen diren ekipo informatikoen % 7,5 baino gehiago dira tabletak, eta gero eta gehiago erabiltzen dira.\nGero eta gehiago erabiltzen da tableta hezkuntza-ingurunean. Baliabide interaktiboak sartzeak ikasleen motibazioa hobetzen du, edukiak dinamikoago barneratzen laguntzen du eta parte-hartzea bultzatzen du. Horregatik, azken urteotan, gero eta gehiago sartu da tableta gelan: 2016/2017 ikasturtean, ikastetxe eta institutuetan erabiltzen ziren ekipo informatikoen % 7,5 ziren. Gorakada horren ondorioz, guraso eta hezitzaile askok INCIBEren Zibersegurtasuneko Laguntza Lerroaren bidez (900 116 117) kontsulta egin dute eskola-esparruan duten enplegu egokiari buruz. Erabilera segurua eta arduratsua egin ahal izateko, ezinbestekoa da jarraian zehazten ditugun alderdi batzuk argi izatea.\nOinarrizko arauak, tableta eskolarako denean\nTabletaren bidez, liburu digitaletara eta aplikazio interaktiboetara sar daiteke, eta, hala, ikasleek eskolara eraman behar dituzten liburu edo koadernoen kopurua murrizten da. Eskolako materialaren parte denez, alderdi hauek hartu behar dira kontuan:\nEskola erabilerarako soilik erabiltzea. Egokiagoa da aisialdirako beste gailu batzuk erabiltzea, hala nola bideoak ikustea edo jolastea. Horrek ikasteko eta entretenitzeko denbora bereizten lagunduko dio haurrari, eta, aldi berean, segurtasun-arazoak saihestuko ditu.\nKonfigurazio segurua. Ikasgelan erabiliko dituzten beharrezko aplikazioak instalatuko dira. Gainera, gomendagarria da gurasoen kontrol-sistema eta/edo eduki-iragazkia izatea, baita tableta modu murriztuan erabiltzea ere, ikasleak segurtasun-doikuntzak aldatu gabe. Helburua da haren segurtasuna zaintzea, hura erabiltzean, eta ez beste erabilerarik egitea.\nHaien erabilera gainbegiratzea. Adingabeak tableta behar bezala erabiltzen duela ziurtatzea komeni da. Beraz, horri buruz hitz egin behar dugu, bilaketen historia, instalatutako aplikazioak, segurtasun-konfigurazioa eta abar elkarrekin egiaztatu.\nIkastetxea erabiltzeko arauak errespetatzea. Eskolatik edo institututik sustatu behar da tableta erabiltzeko erantzukizuna, eta hori lantzeko modu egoki bat Arazoetan oinarritutako Ikaskuntzaren (ABP) metodologia izan daiteke. Gainera, ikasleek kontuan hartu behar dituzte ikastetxean gailuak erabiltzeko barne-arauak.\nBabes fisikoa. Adingabeek eskolako materiala zaintzearen eta beren gauzen ardura hartzearen garrantzia ezagutu behar dute. Kanpoko sarbidea saihesteko desblokeatze-pin edo -patroi bat konfiguratzea, eta erorketak, kolpeak, zipriztinak edo eztenkadak gertatzen direnean gailua zorro batekin babestea lagungarri izango diren prebentzio-neurriak dira.\nAholku hauek eta beste batzuk beti gogoan izan nahi badituzu, ez ahaztu IS4K eranskailuak deskargatu eta inprimatzea eta zure gailuan jartzea:\nAzken finean, eskolako tableta ez da irakaslearen edo apunteen ordezkoa; hezkuntza-lana osatzen du, ikasteko aukerak handituz. Gainera, funtsezkoa da familiatik eta hezkuntzatik eraman aurretik ziberjazarpena, sextinga, hackeoak edo identitate-ordezkapena bezalako arriskuak tratatzea. Horretarako, erabilgarriak izan daitezke “Zibersegurtasuna zure motxilan” kanpainako baliabideak, ikastetxean gailuak erabiltzera bideratuta daudenak.\nZalantzarik izanez gero, eta beharrezkoa den guztietan, adingabeek, haien senideek edo hezitzaileek INCIBEren Zibersegurtasuneko Laguntza Lerroaren laguntza profesionala izan dezakete doan eta isilpean: 900 116 117.


Yacullay » ‘Tantaka’ Arabako ostalaritza animatzeko kanpaina ura kristalezko pitxarretan zerbitza dezaten\nYacullay » Diario del programa » ‘Tantaka’ Arabako ostalaritza animatzeko kanpaina ura kristalezko pitxarretan zerbitza dezaten\n‘Tantaka’ Arabako ostalaritza animatzeko kanpaina ura kristalezko pitxarretan zerbitza dezaten\nArabako Foru Aldundiak ‘Tantaka’ kanpaina aurkeztu du, Arabako ostalaritza animatzeko ura kristalezko pitxerretan zerbitza dezaten eta bezeroek “lotsa kendu eta ura pitxerrean eska dezaten, ingurumenarekiko keinu solidarioa eta errespetuzkoa delako”, Josean Galera Ingurumen Saileko foru diputatuak azpimarratu duenez, kontzientziazioaren eta lan bateratuaren alde egin baitu, hondakin plastiko gutxiago sor dezagun.\nAldundiko Ingurumen Sailak 3.400 bat kristalezko pitxer banatuko ditu dohain atxikitako Arabako jatetxeetan, eta jantoki, hitzaldi areto, udal bilkura eta abarretan ere bai. Halaber, kanpainarekin batera zenbait material egingo da, bezeroak kontzientziatzeko sortzen diren hondakin plastikoak murriztu beharraz keinu arinen bidez, hala nola ura pitxarrean eskatzea.\nMinutu oro munduan milioi bat plastikozko botila erosten da eta 2,7 milioi tona plastiko fabrikatzen da, ura ontziratzeko. Araban, 20.000 bat tona hondakin plastiko sortzen dugu urtean. “Badira zenbait hondakin oso zailak direnak ekiditeko, baina beste batzuk erraz murriztu ditzakegu, esaterako ur botila txikiak”, azaldu du Ingurumen Saileko foru diputatuak.\nComentarios desactivados en ‘Tantaka’ Arabako ostalaritza animatzeko kanpaina ura kristalezko pitxarretan zerbitza dezaten


Isurketen kontrola - Añarbeko Urak | Uraren zikloa\nHondakin-uren laborategiak egiaztatuko du saneamendu-sarean jasotzen diren isurketek (batez ere industrialak) Mankomunitatearen Isurketen Erregelamendua betetzen duten, eta Loiolako araztegitik irteten den efluenteak Ur Agentziak emandako isurketa-baimenean ezarritako mugak betetzen dituen.\nHorretarako, urtero milaka lagin hartzen dira industria nagusietan, saneamendu-sareetan eta Loiolako araztegiko arazketa-prozesuen fase ezberdinetan.\nMankomunitatearen isurketen erregelamendua\nLaborategiak, beste instalazio batzuen artean, laborategi fisiko-kimiko bat du (sekzio hauekin: konposatu organikoak, metalen azterketa ICP-MS batekin eta oinarrizko tresneria) eta mikrobiologiako laborategia, lan-gela eta inkubazio guneak dituena.\nZicuñaga paper-fabrikako kontrol-estazioa\nUr araztuaren isurketa Monpas-en\nGure inguruko industria nagusietan hondakin-uren zazpi kontrol-estazio ditugu. 2001. urteaz geroztik, Añarbeko Urak-ek eta Gipuzkoako Foru Aldundiak Monpaseko itsasertzaren egoeraren eta ingurumen-bilakaeraren jarraipena egiten dute urtero. Helburua da, azken urteotan saneamenduan eta arazketan egin diren inbertsioen ondorioak ezagutzea.\nUrak behar bezala tratatuak izan ondoren itsasora isurtzearen ondorioz Monpas inguruko itsasoaren egoera 2010. urtetik asko hobetu da.


2016-03-02 : 09:32\nEmakumearen Nazioarteko Eguna dela eta, martxoaren 13an ospatuko den jardunaldi hau emakumeak landa ingurunean izan duen paperari eskaintzen zaio, landa ingurunea bere bizimodua bihurtu duten egungo emakumeen esperientzietara gerturatuz eta garai zein egoera ezberdinetan bizi izan diren emakumeek burututako lanari esker ona adieraziz. Izena emateko azken eguna: martxoak 10 (igartubeiti@gipuzkoa.eus edo 943 72 29 78 telefonoan.\n2016-02-11 : 13:47\nIgartubeiti Baserri Museoak Inauteriko Museo Birtuala ekimena martxan ipini du.\n2015-12-04 : 09:42\n2015-12-03 : 10:14\nEuskararen erabilera sustatzeko asmoz, kultur ondarearen inguruko lan modu berriak zabaltzeko eta parte hartze zein esperimentazio gune berriak sortzeko asmoz, Igartubeiti Baserri Museoak, Areago egitasmoaren bitartez, euskarazko kontakizun laburren lehiaketako bigarren edizioa abian ipini du. Deialdia interesaturik dauden 18 urtetik gorako pertsona guztiei zabalik dago. Kontakizunak aukezteko epea 2016ko urtarrilak 15ean amaitzen da, egun hori barne.\nSagardo Astea Igartubeitin, gastronomiari pisu emanez\n2015-10-06 : 18:35\nSagardo Astea, urriaren 7tik 16ra bitartean izango da aurten, Igartubeiti Baserri Museoan, bere 14. edizioan. Sagardo Asteari hasiera emateko, Gipuzkoako Foru Aldundiaren XIV. Sagardo Lehiaketako irabazleei sariak banatuko zaizkie. Aurtengo edizio honetan ere GASTRONOMIAK pisu handia izango du. Igartubeitin, asteburuan, zanpaketak, antzezpenak, kirikoketa eta sagar erakusketa izango dira. Aurten, bisitariek sagar prentsaketak ikusteko aurrez izena eman ahal izango dute.\n2015-09-16 : 14:31\n2015-06-24 : 09:08\nIgartubeiti Baserri Museoak Baserri Eguna antolatu du ekainak 28rako, iganderako, oraingoan, erlezaintza gaiari helduz\n2015-06-09 : 14:45\nEzkio-Itsasoko Salete Baserriaren Ikerketa analitikoa, Maite Iturralde arkitekto teknikoaren solasaldia eta bisita gidatua, ekainak 14ean, igandean.\n2015-05-21 : 15:16\nEzkio-Itsasoko eta bere inguruneko paisaia erakusten duten argazki historikoaz eta plano berdinetik ateratako gaur egungo argazkiez osatutako erakusketa dago ikusgai Igartubeiti Baserri Museoko interpretazio zentroan.\n2015-05-13 : 12:25\nAste Santua eta Pazko Astea Igartubeitin - Ekitaldien egitaraua\n2015-03-29 : 13:02\nEmakumeak landa ingurunean III. Jardunaldia (martxoak 8)\n2015-03-02 : 10:09\nIgartubeiti Baserri Museoak, Emakumeak landa ingurunean III. Jardunaldia antolatzen du martxoak 8an, igandean, Emakumeen Nazioarteko Eguna ospatu asmoz. Jardunaldi hau emakumeak landa ingurunean izan duen paperari eskainiko zaio, landa ingurunea bere bizimodua bihurtu duten egungo emakumeen esperientzietara gerturatuz eta garai zein egoera ezberdinetan bizi izan diren emakumeek burututako lanari esker ona eskainiz.\nMunduko Ondarearen Nazioarteko Eguna Igartubeiti Baserri Museoan (azaroak 15-16)\n2014-11-10 : 10:37\n2014-10-22 : 08:29\nSagardo Astea, urriaren 8tik 17ra bitartean, Igartubeiti Baserri Museoan, bere 13. edizioan.\n2014-10-10 : 08:24\nSagardo Asteari hasiera emateko, Gipuzkoako Foru Aldundiaren XIII. Sagardo Lehiaketako irabazleei sariak banatu zaizkie. Aurtengo edizio honetan GASTRONOMIAK pisu handia izango du.\n2014-09-18 : 09:33\nMiriam Cano zaharberritzaileak bisita gidatua eskainiko du Igartubeiti baserrian, irailak 28an, igandean, eguerdiko 12:00etatik aurrera. Bisita gidatura etortzeko izena eman igartubeiti@gipuzkoa.net-en edo 943 72 29 78 telefonoan.\nLihoa lantzen Zikloa, Igartubeiti Baserri Museoan\n2014-09-05 : 09:50\n2014-06-19 : 18:47\nBaserri eguna 6. edizioa: Larreak eta artzainak, ekainak 15ean\n2014-06-11 : 11:32\nIgartubeiti Baserri Museoak Larreak eta artzainak Baserri Egunaren 6. edizioa antolatu du ekainak 15erako, 11.30etatik aurrera.\n"Upelak daraman bidea" (Txus Arrieta) jaso du "Areago, Istorioak belarrietara" Kontakizun Laburren 1. saria\n2014-02-18 : 09:23\nUPELAK DARAMAN BIDEA, Txus Arrietaren kontakizunak jaso du Areago. Istorioak belarrietara Kontakizun Laburren I. Lehiaketako 1. saria. 2. saria, "Igartubeitiko sorgina" kontakizunagatik Gorka Azkaratek jaso du. Epaimahaiak hiru aipamen berezi nabarmendu ditu kontakizunen freskotasun eta originaltasunagatik. Denboraren joana; oroitzeko beharra, Nerea Guijarrubiarena, Baserriko lagunak, Mikel Babianok idatzitakoa eta Ai, usoa!, Aitor Fernandez de Martikorenaren kontakizuna.


Donostia Zinemaldia :: Culinary Zinema saila. Araudia\nHemen zaude: Lehen orrialdea > 68. Edizioa 2020 > Filmen izen-ematea\t> Araudia\t> Culinary Zinema saila. Araudia\nCulinary Zinema saila. Araudia\nCulinary Zinema Berlineko nazioarteko zinema-jaialdiarekin elkarlanean sortu eta Basque Culinary Centerrekin batera antolatutako lehiarik gabeko saila da. Sail honen helburua zinema, gastronomia eta elikadurarekin lotura duten hezkuntza, zientzia eta nekazaritza arloetako jarduerak biltzea da.\nLehendabiziko hautaketan parte hartzeko izena emateko epea 2020ko ekainaren 15ean amaituko da, Zinemaldiaren zuzendaritzak, hala ere, film luzeak epez kanpo onartzeko eskubidea izango du.\nCulinary Zinema sailean parte hartu ahalko dute baldintza hauek betetzen dituzten film luzeek:\nEz da onartzen Culinary Zinema sailean parte hartuko duten filmak Espainian VOD plataformetan sartzea, erabilera profesionalerako bakarrik eta sarbide mugatukoak direnak salbuetsita.\nCulinary Zinema saileko filmak honako euskarrietan bakarrik entregatu ahalko dira: DCP eta 35 mm.\nEuskarria DCP bada, Zinemaldiko sail teknikoak zerbitzariaren ziurtagiria bidaliko die filmen ekoizleei edo ordezkariei, bai eta KDMak jasotzeko koordenatuak ere.\nZinemaldiak bere kargura egingo du gaztelaniazkoaren edo ingelesezkoaren osagarri izango den azpititulazio elektronikoa, gaztelaniaz azpititulatuta dauden eta jatorrizko bertsioa ingelesezkoa ez den filmentzat. Horretarako, filmaren behin betiko jatorrizko bertsioko DVD bat beharko da, ingelesezko azpitituluekin, eta ingelesezko azpitituluen zerrenda.\nAzpititulu elektroniko horien proiekzioa Zinemaldiaren zerbitzura lan egiten duen enpresak egingo du.\nSailean parte hartzeak hau esan nahi du:\nFilmen sareko izen-emate formularioa behar bezala beteta izatea. Formularioa honako web orri honetan dago: www.sansebastianfestival.com\nZinemaldiaren zuzendariak filma ofizialki gonbidatu ondoren, hautatutako filmaren ekoizleek edo ordezkariek izen-emateko formularioa berretsi beharko dute eta, behar bezala beteta, Zinemaldiaren aurretik bidali, gehienez, 2020ko uztailaren 1a baino lehen.\nPrentsa buletinak, Zinemaldiko katalogoa eta webgune ofiziala dokumentatzeko beharrezko materiala (sinopsia, fitxa tekniko-artistikoa, zuzendariaren biofilmografia eta argazkia, filmaren argazkia eta trailerra) izena emateko sareko formulariotik hartuko da. Horretarako, formularioa behar bezala beteta egon beharko da, 2020ko uztailaren 1a baino lehen.\nDonostia Zinemaldia arduratuko da kopien aseguruaz egoitza nagusira iristen direnean edo haren aduanako agenteari heltzen zaizkionean, harik eta itzultzen dituen arte.\nZinemaldiaren The Industry Club arduratuko da akreditazioa duten zinemako industriaren profesionalez. Adierazitako saila koordinatzeaz arduratzen den profesional taldeak akreditaziodun horien eskura jarriko ditu haien lana errazteko bitarteko guztiak, filmak bideotekan ikusteko aukera barne, betiere ekoizleek horretarako baimena eman ondoren.


GSF, autor en Federación Guipuzcoana de Baloncesto - Page 5 of 92\nCoronavirusari “esker” berriz etxean ...\nGure egunerokoan, gosaritarako hartzen dugun kafearen antzera txertatu da Coronavirus-a. Munduan zehar izurritea balitz moduan zabaldu da eta hainbat kirol ekitaldi kolokan jartzera iritsi...\nMini mailako teknifikazio entrenamenduetarako de...\nDatorren igandean, martxoak 8, Mini mailako teknifikazio entrenamenduak egingo dira Beasaingo kiroldegian. Mini-nesken entrenamendu saioa arratsaldeko 16:00tan egingo da eta Antton Korta, Mikle Lekuona...\nNeurketa aurretikoak: leia exigenteak lehen mai...\nSaskibaloia bueltan da gure kantxetara inhauteriatako geldialdiaren ostean. Gizonezkoen lehen mailan, bi koliderrek leia estuak dituzte. Bosteko Irauli, CD Internacionalen aurka, bostgarren sailkatua, eta...\n2020ko Entrenatzaileen Goi Mailako Ikastaroa Bi...\nEntrenatzaileen Goi Mailako Ikastaroa egingo da aurten ere Euskadin. Zehazki, Deustuko Unibertsitateak Bilbon duen campusean izango da, uztailaren 3tik 12ra bitartean. Aukera paregabea gure...\nEuskadiko selekzioen lagunarteko txapelketak\nEuskadiko minibasket selekzioek elkarretaratzea egingo dute asteburu honetan Marinen, lagunarteko txapelketa bat jokatzeko. Galizia, Asturias eta Gaztela eta Leon izango dira bi taldeen aurkariak,...\nJardunaldia: Atleticoren ezustea gizonezkoen leh...\nTAKE Orbela Tabernak garaipena eskuratu zuen gizonezkoen lehen mailako sailkapenaren goikaldeko zuzeneko leian STL Azkuneren aurka (67-62) eta tartea ireki du sailkapenaren aurrealdean Bosteko...


Zer berri? :: "Hotsa eta ardaila", Williama Faulkner-en liburua - leihoa.info\nZer berri? :: “Hotsa eta ardaila”, Williama Faulkner-en liburua\n2018 January 28, Sunday 2018 January 28, Sunday adminKultura, Sarrera, Uncategorized\nCompson familiaren gainbehera kontatzen zaigu eleberri honetan, AEBko Hegoalde tradizionalistaren endekapenaren sinboloa ere badena. Baina, horrez gain, kontatzearen beraren abentura zinezko bat dugu: gertakari bera lau bider eta beste hainbat lekukoren bidez kontatzen zaizkigu, ikuspegien ugaritasuna eta kronologiaren apurtzea nabarmentzen diren estilo baten bidez.\nItzultzaileak hitzaurrean dioen legez, “Hotsa eta ardaila irakurtzen hasten dena beiraduren argi printzek bakarrik argitutako katedral gotikoan sartzen den bisitaria bezala sentituko da. Lehen momentuan apenas ikusiko duen ezer. Baina, begiak ilunpe horretara ohitu arte irakurtzen segitzen badu, hasierako forma zirriborrotsuek gorputza eta kolorea hartuko dute eta, sari bezala, katedralak ezkuktuan gordetzen duen edertasun guztia zabalduko zaio begi aurrean”.\nNobela modernoaren izen handietakoa da Faulkner, eta eleberri hauxe da haren ospearen zutabe nagusietakoa: abentura baten kontakizunaren ordez, edo horren gainetik, kontakizuna bera da hemen abentura. Amerikako Estatu Batuetako hegoaldean girotua, XX. mendearen hasieran, zuriak eta beltzak beren izaera eta hizkera propioekin erretratatuak.\nEgilea William Faulkner\nItzultzailea Asun Garikano\nElkar, Literatura unibebertsala, William Faulkner\nOpinión :: Recuperar el poder adquisitivo, una pensión mínima digna y fortalecer los servicios sociales\nZer berri? :: “Entzun bilduma 2017”, disko-liburua


Gailu mugikorretarako Office bertsioak Gadgeten berriak\nJadanik merkatuan dauden gailu mugikor ugarietako bat eskuratu baduzu, agian pozik zaude eta gustura zaude Microsoft-ek bere Office suitean jarri dituen funtzioak. Erabiltzaile batzuek ez dute egoera bera bizi gailu mugikorren eredu batzuekin, bertsio sinplistak eta murriztuak egon baitaitezke, inola ere ez direla kontuan hartu behar produktibitate tresna.\nZehazki, aipatu nahi duguna da Microsoft-ek Office-rekin eskainiko lukeena tableta edo telefono mugikorrerako, Apple, Android edo Windows-en bat izan litekeen gauza bera; desberdintasunak handiak dira gailu mugikor horien tamainaren arabera, izan ere, Office honen bertsio batzuen interfazeak ez du pantaila handiekin% 100eko bateragarritasuna aurreikusten. Artikulu honetan gailu mugikor bat erosi eta Microsoft Office suitearekin lan egitea pentsatzen ari zaren zenbait egoera aipatuko ditugu.\n1 Windows 8 eta Windows RTrako Office\n2 Windows Telefonoarentzako Microsoft Office proposamena\n3 Office 365 iPhone eta Android-erako\n4 IPad eta Android tableta Office-ren bertsio berezi batekin\nWindows 8 eta Windows RTrako Office\nWindows 8rekin tableta baduzu, zorionekoa izango zara, izan ere, gailu mugikor horretan Office-ren uneko bertsioa mahaigainetik lantzeko integratu dezakezu. Zoritxarrez egoera ez da berdina guztientzat, uZenbat Windows 8 tabletek ez dute Microsoft Office, beraz, tresna hau bereizita erosten saiatu beharko zenuke; Ez du axola 8 edo 10 hazbeteko tamaina duen tableta bat erosten baduzu edo Microsoft Surface Pro bat den, kontua da ez duzula Microsoft Office zure ingurunean aurkituko.\nEgoera aldatu egiten da Windows RT-rekin piluletan, Office-ren doako bertsioa datorren arren, funtzio mugatuak dituzten arren; bertan, makroak exekutatu ahal izateko suite bat aurkituko duzu. Badaude konparazio bat egitera etorri direnak Windows RT-n eskuragarri dagoen Office ia Windows 8 bertsio berdina dela aipatuz.\nWindows Telefonoarentzako Microsoft Office proposamena\nWindows Telefonoarekin telefono mugikorra dutenek ere izango dute Office Mobile bertsioaren doako eta doako bertsioa, Office 365erako harpidetzarik izan gabe erabil dezakezun gauza bera; Egoera ez da berdina iOS edo Android telefono mugikorra dutenen kasuan, izan ere, harpidetza hori beharrezkoa izango da.\nOffice Mobile bulegoko suitearen bertsio nahiko erraza da, dokumentuak irakurtzeko eta haietan aldaketa txikiak egiteko soilik erabil daitekeena.\nOffice 365 iPhone eta Android-erako\nMicrosoft-i ez dagozkion gailu mugikorretarako Office 365-en bertsio hau dagozkien dendetatik (Apple dendatik edo Google play-tik) eta urteko $ 100 harpidetzaren bidez deskarga daiteke.\nBertsio hau erostera animatu baduzu Bulegoa zure Android telefono mugikorretarako eta iPhone, orduan biltegiratze lekua ere jasoko duzu OneDrive, dokumentuak hodeian edo lokalean editatu ahal izatea.\nIPad eta Android tableta Office-ren bertsio berezi batekin\nBeharbada, jende askok ez du ezagutzen, baina Office 365 telefono mugikorretarako soilik garatu da, hau da, pantaila txikia duten gailuetarako eta ez gehiago, tabletetarako bezalako handiagoetarako.\nDena den, Microsoft-ek pantaila handiak dituzten gailu mugikor mota hau dutenei alternatiba eman die, hori aipatuz Office 365 harpidetza bidez eta web bidez erabil liteke. Iraganean, egoera hau Office web aplikazio gisa edo, beste modu batera esanda, Interneteko aplikazio gisa ezagutzen zen Interneteko arakatzailetik funtzionatzen zuenean.\nAzken ingurunea (Office online) erabiltzearen abantaila guztiz doakoa dela da, Microsoft-ekin lotutako kontu bat erabiltzeagatik Outlook.com) eta abantaila horretarako, Windows ordenagailu konbentzionaletan ere erabil daiteke.\nOrain badaude Office-ren bertsio mota batzuk gailu mugikorretan erabiltzeari buruz errealistagoak direla iradokitzen dutenak, Microsoft-en proposamena baino alternatiba osagarri bat bilatzen saiatzea hobe dela iradokitzen dutenak; adibidez, iPad-en iWork edo QuickOffice Android tabletan, gailu mugikor horiekin berez funtzionatzen duten produktibitate tresnak.\nInformazio gehiago - Doit.im, lineako GTD produktibitatea hobetzeko, Dokumentuak Androiderako aplikazioak, Microsoft One Drive-k leku osagarri gehiago eskainiko dizu bonus sistema baten bidez, Outlook.com - Microsoften posta elektronikoko zerbitzu ofiziala, iWork: The Office Alternative for Mac, Dokumentuak Androiderako aplikazioak\nArtikuluaren bide osoa: Gadgeten berriak » General » software » Ba al dakizu zer proposatzen duen MIcrosoft-ek bere Office gailu mugikorretarako?


Esanetan.... - Page 6 of 41 - Bilbao Gazte\nEsanetan…. (página 6)\nBilboko Udalak Bilbao You Week atzeratu du\nBilboko Udalak atzeratu du Youtubeko eduki digitalen sortzaile eta jarraitzaile gazteei zuzendutako Bilbao You Week; topaketa, gaurtik zapatura bitartean (martxoak 12-14) Bilborock aretoan egin behar zena.\nBreakOnStage 2020, ekainaren 13an Bilbao Arena Kirolen Jauregian\nBilbao Arena Kirolen Jauregiak, ekainaren 13an, Break On Stage jaialdiaren edizio berri bat hartuko du bere baitan. Hiri-kulturarekin lotutako jaialdi handi honek hogei show eskainiko ditu oholtza gainean, denek kirola, musika, dantza eta hiri-kulturako beste emanaldi batzuekin zerikusia dutela.\nAste Santurako jarduerak #GazteKLUBA-rekin\nHilabete baino ez da falta Aste Santuko oporretarako, eta oraindik plan bila zabiz? #GazteKLUBArekin, apirilaren 7tik 18ra, hamaika jardueretan parte hartzeko aukera izango duzu; bai Bilbon eta baita Bilbotik kanpo ere.\n12 – 17 urte bitarteko gazteentzat ekintza programa\nBa al zenekien Bilboko Udaleko Gazteria eta Kirol Sailak 12 eta 17 urte bitarteko gazteentzat hamaika jarduera eskaintzen dituela? Denek aisialdi aisialdi osasungarria sustatzen dute, eta gustu guztietarako daude diseinatuta.\nPosted on: 20 Ots 2020\n2020ko Bilboko Aratuste agenda ekintzaz beteta dator\nAurtengo Aratusteak laster hasiko dira eta mozorroa aukeratzea ez da lan erraza izaten. Prest duzu edo azken ordura arte zaude zain? Dena dela, Bilboko Udalak datozen egunetarako antolatu dituen plan guztiak ezagutu nahiko dituzu.\nPosted on: 19 Ots 2020\n“Express…Your sex!” ikus-entzunezko rallya antolatu du Zinegoakek\n3,2,1...acción! Hemen da “Express…Your sex!” rallyaren lehenengo edizioa, Zinegoak jaialdiaren eskutik. Otsailaren 14tik 17ra ospatuko da, eta parte hartzaileek 72 ordu izango dituzte sakelako telefonoarekin film laburrak grabatu ahal izateko.\nPosted on: 11 Ots 2020\nBilbao Gazte Balioak Martxan Sarien hirugarren edizioa berton da!\nHemen da! Bilboko Udaleko Gazteria eta Kirol Sailak Bilbao Gazte Balioak Martxan Sarien edizio berri bat jarri du abian, ingurune soziala hobetu nahi duten gazteen ekimenei laguntza zein ezagutzera emateko helburu trinkoa duela.\nPosted on: 06 Ots 2020\nFormazio ikastaroa DJ moduan hasi nahi dutenentzan Bilborock-en!\nDJ moduan hasteko gogoak dituzu? Horrela bada, ezin duzu aukera hau galdu! Bilboko Udalak berton bizi diren gazteei zuzenduta dagoen ikastaroa antolatu du, nahi dutenek musikaren arlo horretan hasteko aukera izatea helburu duela.\nKontsulta ezazu Bilborock-en otsailean gertatuko dena!\nUrtarrila luze onen ostean… iritsi da azkenean otsaila! Kontzertuak, antzerki-emanaldiak, topaketak eta askoz gehiago Bilborock-en! Hilabeteari hasiera emateko Gizazinearen X. edizioa ospatuko da larunbatera arte, eta “El niño de la Hipoteca” edota Bilbao Musikaren kontzertuak izango dira ikusgai hilabetean zehar.\nPosted on: 04 Ots 2020\nAzkuna Zentroak Praktika Artistikoetako eta Dantza garaikideko egonaldirako deialdi bat ireki du\nBilboko Udaleko Gizarte eta Kultura Garaikideko Zentroak Praktika Artistikoetako eta Dantza Garaikideko egonaldirako deialdi berria ireki du. Dantza gustuko baduzu, hauxe da zure aukera. Egonaldi Artistikoaren izenpean, programak baldintza eskaintzen dizkie sortzaileei bai material eta baita espazio aldetik ere, zentroak dituen programei lotuta dauden sorkuntzako proiektuak garatzeko.\nPosted on: 29 Urt 2020\nDiscover EU-k InterRail bidai bonoa irabazteko deialdia zabalduko du\nOporretan ez dakizu zer egin? Discover EU-k plan bat proposatzen dizu: InterRaila. Europar Batasunak, Discover EU bitartez, Europa trenez ezagutzeko aukera ematen du, baldin eta 18 urtetik gorakoa eta Europar Batasuneko herrialdeko biztanle bazara.\nPosted on: 28 Urt 2020\n« Previous page 1 … 4 5 6 7 8 … 41 Next page »\n5. ¡Hazte con la GazteKLUBA Txartela!\n6. El Gobierno Vasco concederá ayudas para pagar el alquiler de hasta el 50% a jóvenes de entre 23 y 34 años\n7. Bizkaia Gazteak Helburu, programa de empleo juvenil


Kazeta.info - Bake Bidea mugimenduak Aurore Martinen askatasuna lortzeko "behar den guztia egiteko" agindu dio Hollande presidenteari - blog officiel Abertzaleen Batasuna\nBake Bidea mugimenduak Aurore Martinen askatasuna lortzeko "behar den guztia egiteko" agindu dio Hollande presidenteari\nBake Bidea mugimenduak ez ohiko prentsaurrekoa eskaini du larunbat goizean Baionan. Kazetarien aitzinean Ipar Euskal Herriko gizartearen ordezkaritza zinez anitza azaldu da. Orotara 80 bat pertsonek bat egin dute Batasunako militantearen askatasuna berehala eskatzea xede zuen ekimen azkar honekin. Bertan, alderdi guzietako ordezkariak ziren. PCF, MoDem, UMP, EE-Berdeak, NPA, Batasuna, AB, EA, EAJ-PNB eta Alderdi Sozialistako euskal ordezkariek argiki erakutsi dute ez datozela bat Martinen espainaratzeko beraien gobernuak emandako urratsarekin. Are, Jean-Marc Ayrault lehen ministroarekin bilera eskatuko dute haien ezadostasuna helarazteko eta Kontseilu Kontseilurat joko dute euroaginduaren "erabilpena ankerra" aztertu dezan. Egun nehoiz baino gehiago euskal jendartearen ekarpena ezinbestekoa dela bake prozesua aitzina eramateko adierazi dute Baionan bildutako eragileek. Hartara, heldu den astelehenean, 13.30etan, Suprefeturaren aitzinean antolatu duten elkarretaratzean parte hartzerat gomita zabaldu dute. ( Jarraian agerraldian irakurri duten manifestua ).\nAlderdietao ordezkarien ondoan gizarte zibilaren ordezkaritza zabala bildu da Baionako hotel batean Bake Bideak antolatu agerraldian. Hor ziren CFDT, CGT, LAB, ELA, ELB, eta Solidaires sindikatuetako ordezkariak. Baita Baionako Abokatuen Elkargoaren burua, Gérard Ford, Cimadeko burua Laurence Hardouin. Azken honek eta Peio Dufau, CGTko ordezkariak irakurri dute jarraian osorik jaso dugun agiria:\n"Hemen gauden Bake Bidea mugimenduko kide eta jendarte zibileko ordezkariek Aurore Martinen atxiloketa eta estradizioaren salatzeko gomitatu zaituztegu.\nBadu urte bat jadanik Aieteko bake konferentzia gertatu zela eta Euskal Herrian bake prozesu bat abiatzeko bide orri bat proposatu zela. Itxaropen ainitz eragin dituen gertakari horren ondotik, euskal jendartearen baitan aintzinamendu garrantzitsuak gertatu dira eta nazioarteko adituen sustengu irmoa agertu da.\nBake Bidea mugimenduaren helburua Euskal Herrian bake zuzen eta iraunkorrerako baldintzen sortzea da. Aurore Martin Bake Bideako kidea da eta honen atxiloketa bake prozesuari kalte egiten ahal dion probokazio bat besterik ez da.\nOrroitarazi nahi dugu bere iharduera militantearen baitan hitza hartu izana baizik ez zaiola leporatua. Iritzi delitu bat da, ez gutiago ez gehiago. Eragile politiko, sozial eta elkarte ainitzek salatu dute aplikatu zaion euroagindua.\nGaurko testuinguruan, euroagindu honen aplikatzeko Barne ministroaren erabakia – itxura guzien arabera espainiar agintariekin adosturik – onartezina da eta fermuki kondenatua izan behar da.\nFrançois Hollande gaurko Errepublikako Lehendakariari gogorazten diogu 2011ko uztailan Aurorentzat barkaberatasuna aipatu zuela, Claude Guéant-en politikari aurka eginez horrela. Zer dio egun, bere Barne Ministeritza errepresio politikan Sarkozy gobernua baino haratago doalarik ?\nBake Bidea mugimenduak Errepublikako Lehendakariari eskatzen dio Auroren berehalako askatzearentzat behar diren urratsak egin ditzan eta Frantzia, Aieteko nazioarteko konferentziak zion bezala, bake prozesuaren alde behingotz engaia dadin eragin dezan.\nJendarte osoan eta bereziki Bake Bidearen baitan sortu den emozioaren gainetik, bakearen eta elgarrizketaren alde egiten dugun lanaren segitzeko determinazio osoa dugu. Jendarte zibila gure ekimenarekin bat egiterat eta probokazioei ez erantzuterat deitzen dugu, hauen helburu argia bake iraunkorraren eraikuntza trabatzea baita.\nGaur sekulan baino gehiago, bakeak Euskal Herrian denen beharra du, eta Bake Bidearen baitan gureganat hurbiltzerat deitzen zaituztegu".\n« Sud Ouest - Extradition... Sud Ouest - Aurore Martin... »


Hoztasun emozionala bikotearen baitan | Bezzia\nHoztasun emozionala bikotearen baitan\nMaria Jose Roldan | 30/11/2021 22:06 | Relaciones\nEsan liteke bikotearen hoztasun emozionala dela harreman asko hausteko arrazoi nagusia. Bikotekidea izan arren bakardadea sentitzea nahiko kaltegarria da edozein harreman motarentzat eta garrantzitsua da hori eragiten duen arrazoia aurkitzea.\nHurrengo artikuluan zehatzago hitz egingo dizugu bikote barruko hoztasunari edo urruntze emozionalari buruz eta zer egin gauza bera saihesteko.\n1 Zeintzuk dira bikote barruan hoztasun emozionalaren kausak\n2 Hoztasun emozionalaren ondorioak bikote barruan\n3 Zer egin bikotearen hoztasun emozionalaren aurrean\nZeintzuk dira bikote barruan hoztasun emozionalaren kausak\nEz da berdina urruntze hori harremanaren hasieratik gertatzea edo denbora pixka bat geroago gertatzea. Baliteke maite duzun pertsonak nortasun hotza izatea eta horregatik urruntze bat gerta daiteke maila emozionalean. Askoz larriagoa da kontua urtetan elkarrekin bizi ondoren hoztasuna gertatzen denean. Kasu honetan, garrantzitsua da arazo honen kausa aurkitzea eta ahalik eta irtenbiderik onena aurkitzea. Ondoren, pertsona jakin bat bikotekidearekin hotzegi bihurtzeko arrazoi batzuei buruz hitz egingo dugu:\nHaurtzaroan izandako afektu faltak eragin dezake kasuan kasuko pertsona normala baino hotzagoa izateko eta emozio batzuk ezin erakusteko. Atxikimendua ez da nahikoa eta urria eta hau helduaroa iristean errepikatzen da, bikotekidearekin edo seme-alabekin.\nHoztasun emozionala pertsonarengandik urruntzeak eragin dezake estres edo antsietate maila handietatik babesteko. Nahasmendu mota hauek harremanaren barruan gertatzen dira normalean eta horretarako errekurtso bakarra bikotekidearengandik emozionalki erretiratzea da.\nBikotekidearen erretiratze emozionala pertsonaren ekintza guztiz kontziente baten ondorioz ere izan daiteke, bikotekideak berak eragindako atsekabea eta berarekiko maitasuna galtzearen aurretik.\nHoztasun emozionalaren ondorioak bikote barruan\nHarreman baten barruan erretiratze emozionalak hainbat ondorio ditu, horiek ez dira onak bikote honen etorkizun onerako:\nEtengabeko tentsio giroa sortzen da, bikoteari batere mesede egiten ez diona.\nBorrokak eta gatazkak areagotu egiten dira harremanaren barruan.\nAntsietatea eta depresioa.\nKonfiantza falta eta autoestimu baxua.\nGarapena jelosia patologikoa.\nElementu horiek guztiek harremana larriki hondatzea eragiten dute eta hori amaierara kondenatuta dago.\nZer egin bikotearen hoztasun emozionalaren aurrean\nArazo hau konpontzeko orduan, garrantzitsua da bikotea harremana salbatzeko prest egotea.\nLehenengo gauza bikotearen ondoan eseri eta egoera agerian jartzea da. Garrantzitsua da uneoro jakitea urruntze horrek harremana larriki kaltetzen duela.\nElkarrengana hurbiltzea dakarten errutina mota batzuk ezarri, fisikoki edo emozionalki.\nBikote terapiara joatea Gauzak konpontzen eta lotura emozionalak askoz gehiago sendotzen lagun dezake.\nArtikuluaren bide osoa: Bezzia » Psikologia eta bikotea » Relaciones » Hoztasun emozionala bikotearen baitan\nEspainian 4 ihesaldi neguko hilabeteetarako\nPatata, pisua galtzen laguntzen duen super elikagaia


Bikote harremanak eta burokrazia II – Kaixomaitia.eus | Bloga |Saltsa badago!\nKaixomaitia.eus · Bikote Harremanak Eta Burokrazia II\nIrabazpidezko ondasunen araubidea\nIrabazpidezko eraentzaren bidez, ezkontideen ondasun eta eskubide guztiak erkide bihurtzen dira, ondare horrek denborarekin sortzen dituen onurez gain. Eraentza hori desegiten denean, heriotza, banantze edo dibortzioaren ondorioz, sozietatea inskribatu denetik lortutako irabaziak eta ondasunak zati berdinetan banatuko dira.\nEzkontzan erositakoak ere irabazpidezko ondasunak edo ondasun komunak dira. Irabazitzat har daitezke ondasun pribatiboen gozamen-eskubidearen bidez lortutakoak — adibidez, ezkontide baten jabetzako pisu baten alokairu-errentak —, enpresengatiko mozkinak, dohaintzak, jaraunspenak, legatuak eta bien ondarea handitzea dakarten guztiak. Bestalde, pribatibotzat jotzen dira sozietatea osatzen duten ondasunak, baldin eta kide bati baino ez badagozkio. Eta zer gertatzen da zorrekin? Horietako batek gastu erkideren bati aurre egiteko asmoz ondasun pribatiboak ematen dituenean, beste ezkontideak modu berean itzuli beharko du. Zor propioei dagokienez, kide bakoitzak bere ondare pribatiboa bete beharko du.\nZer abantaila ditu erregimen honek? Irabazpidezko sozietatea metodorik ohikoena izan arren, ez du zertan komenigarriena izan; dibortzioa gertatuz gero, ez da ekonomikoki onuragarriena izaten.\nParte hartzeko araubidea\nBeste alde batetik, partaidetza-erregimena dugu. Erregimen horretan, elkarteko kide bakoitzak beste ezkontideak lortutako irabazietan parte hartzeko eskubidea du, ezkontza indarrean dagoen bitartean. Araubide horren berezitasuna da bi ezkontideek hala adosten dutenean bakarrik aplika daitekeela, eta, beraz, erdiaren bestelako partaidetza itundu ahal izango dela. Esan genezake erregimen hibrido edo mistoa dela, beste bi erregimenetatik berezitasunak lortzen baititu.\nEzkontza desegiten denean, Kode Zibilak ezartzen du araubide hori azkendu egiten dela irabazpidezko sozietateei aplikatu beharreko kasu berberetan; hau da, banantze, dibortzio, deuseztasun-deklarazio edo antzeko ondorioak dituzten erabaki judizialen kasu guztietan. Ez, adibidez, ezkontide baten heriotzagatiko desegitearen kasuan, nahiz eta hori aurrerago sakonduko dugun.\nAzkenik, Kode Zibilaren 1435. artikulutik 1444.erakoetan araututako ondasunen banantze-araubidea da ezkontza-unitateko kide bakoitzak bere jabetzak gordetzen dituena, bestearen jabetzetatik aparte. Zer esan nahi du honek? Izan ere, ezkontide bakoitza libre da bere ondasunak eta eskubideak gehien komeni zaion moduan administratzeko, eta haiekiko prestasun osoa du. Kontuan hartzen dira bai ezkondu aurretik zituzten ondasunak, bai ondoren bakoitzak eskuratzen dituenak.\nHorren ondorioz, lortzen dituzten diru-sarrera guztiak propioak izango dira, eta ezkontide bakoitzak bestearen irabaziak lortzea eragotziko dute. Hala ere, azpimarratu behar da, ondareak independenteak izan arren, ezkontzak irauten duen bitartean, ezkontzaren kargak berdin-berdin ordaintzera behartzen dituela biak.\nZer gertatzen da ondasun baten jabetzari buruzko zalantzak badaude eta materialki ezinezkoa bada haren jabea nor den frogatzea? Legearen arabera, biei dagokie zati berdinetan. Araubide hori, banaketa-araubidea bezala, bi kideek adostu behar dute, ezkontzako itunak Erregistro Zibilean inskribatuz; modu horretan bakarrik izango du boterea hirugarrenen aurrean. Erregimen perfektua da beren ondarea askatasun osoz eskuratu nahi dutenentzat.\nbikote harremanak ezkontza zibila Kaixomaitia kaixomaitia blog


Wall Street akademia-sarea zigortu dute publizitate "engainagarriagatik" | Consumer\nWall Street akademia-sarea zigortu dute publizitate "engainagarriagatik"\nEnpresak ingeleseko ikastaro trinkoa doan eskaintzen zuen kanpaina egin zuen joan den udan\nMadrilgo Probintzia Auzitegiak Wall Street Institute ingeleseko akademia-sarea kondenatu du, publizitate “engainagarriagatik”, etorkizunean horrelako publizitatea egiteari uko egitera eta tirada handiko estatuko egunkari batean epaimahaiaren epaia bere kontura zabaltzera.\nKomunikazioaren Erabiltzaileen Elkarteak (AUC) jakinarazi zuenez, kondena-epaia joan den udan egindako kanpaina batean oinarritzen da, non Wall Streetek doan eskaintzen baitzuen ingeleseko ikastaro trinkoa; praktikan, berriz, hiru mailatan edo gehiagotan matrikulatzen ziren ikasleak soilik sar zitezkeen eskaintza horretara, eta “alderdi hori oharkabean pasa zitekeen hartzailearentzat, letraren tamaina txikiagatik”.\nBestalde, Wall Streetek kasazio-errekurtsoa jarri du Auzitegi Gorenean epai honen aurka. Akademia-sareak dio gertaerak 2000. urteko udako kanpaina bati buruzkoak direla, eta ez joan den udako kanpainari buruzkoak, eta gogorarazi du epaia ez dela irmoa Gorenak errekurtsoa ikusi arte, eta epai hori berresten bada bakarrik ordaindu beharko duela epaia tirada handiko egunkari batean argitaratzeak.\nengainagarri publizitatea Wall Street


Bruselako sukaldaria sukaldaritzako goi mailako saria lortzeko. UEko erreportaria\nBruselako sukaldari Alex Joseph (Irudian) munduko sukaldaritzako saririk onenetakoa da.\nKaliforniatik etorritako Alexek irabazi du S.Pellegrino Young Chef 2015 lehiaketa entzutetsuko finalaurrekoan, munduko sukaldari gazte onena aurkitzeko talentu bilaketa globalean.\nAlex, Louise Rouge Avenue-ko 'Rouge Tomate' sukaldariaren jabea, buruz burukoa izango da Belgikako, Herbehereetako eta Luxenburgoko beste hamar finalerdiekin batera. astelehenean Bulthaup Cooking-n, Zaventem-ek, bertako epaimahaiak bere platera baloratuko du.\n29 urtekoak bere sarreran ondo moldatzen ari da: untxi dastaketa patata purearekin, sasoiko barazkiekin, mosta morearekin eta tipula basatiarekin.\nParte hartzaileak hainbat irizpideren arabera epaitzen dira, besteak beste, osagaiak aukeratzeko, prestatzeko trebetasuna eta plater baten "mezua".\nHautagaiak ALMA Cooking School-ek aukeratu ditu, Italiako sukaldaritzako munduko nazioarteko hezkuntza eta prestakuntza zentro nagusiak eta mundu osoko sukaldeetan lan egiten duten sukaldari gazte profesionalek jasotako milaka eskaeretatik jaso dituzte.\nTokiko epaimahaikideek sarrera irabazlea aukeratuko dute 20 munduko arlo bakoitzetik, Benelux barne. Aukeratutakoan, 20 sukaldariak Vogue Italia-k aukeratutako diseinatzaile gaztearekin lotuko dira.\n20 sukaldari / diseinatzaile duoak gero lankidetza paregabean hasiko dira. Diseinatzaile bakoitzak sukaldarien plateretan inspiratutako pieza bakarra sortzen ikusiko du.\nAzken platerak eta diseinuak Italiako final handietan aurkeztuko dira Expo Milano 2015-en, non S.Pellegrino Young Chef 2015-ren sarrera irabazlea ezagutaraziko den.\nSaritutakoen gehienezko adin-muga 30 da eta Alex 30 izango da bakarrik 10 March.\nAlex, New York eta San Frantziskoko goiko jatetxeetan lan egin duena, sei urte daramatza Bruselan bizi.\nEsan zuen: "Lan gogorra izan da finalerdia prestatzen, baina, Europako sukaldari gazte onenen lehia bizia dela eta, ohore handia da honaino iritsi izana. Onartzen dut orain joan nahi dudala Aurrera eta irabazi! "\nBenelux epaimahaia Sergio Herman, Kobe Desramaults, David Martin eta Steven Dehaeze sukaldari nagusiak daude.\nHerbehereetako Belgikako Hermanek ospea, zoria, hiru Michelin izar eta 20 / 20 puntuazio bikaina lortu zituen Gault Millau gidaliburuan, Herbehereetako Oud Sluis Herbehereetako bere jatetxean.\nMartin sukaldari frantsesak zuzentzen du La Paix sukaldea, Anderlecht-en 1892-en sortua eta Michelin izar bat duena. Frantziako sukaldaritza irudimentsuagatik ezaguna da.\nDehaeze gaur egun Jeunes Restauranteurs D'Europe Belgikako presidentea da.\nEpaimahaian sartuko dira Gastromaniako Catherine Gaudissart kazetariak, Ambienteko Willem Asaert eta Weekend Knack-eko Jean-Pierre Gabriel kazetariak.\nGai erlazionatuak:Alex JosephBruselako sukaldariaDavid MartinKobe DesramaultsSergio Hermangoi mailako sukaldaritza saria\n#Thailandia: EBk dio Thailandiako juntak "eztabaida isiltzeko arriskua" duela konstituzioaren inguruan\n#Steel: Parlamentariak back paper EBko deituz bidegabeko merkataritza praktika aurka industriak defendatzeko\n# Txina: I + G-k EBren eta Txinako merkataritza harremanetan berdintasuna bermatzeko ekintzak eskatzen ditu\n#CETA: I + G-k inbertsioak babesteko sistema berria bultzatzen du Kanadako merkataritza akordioaren operazioan\n# Txina Txinako merkatu ekonomiaren estatusa emateak dakartzan arriskuak ezagutu behar ditugu, diote S & D-k\n#trade EBko Merkataritza Zerbitzuak Hitzarmen merkataritza jorratzen gehiago kezka publiko kasu behar, abisatu Lan parlamentariak


Igor, kartzelizidioaren biktima - - Alea.eus\nIgor, kartzelizidioaren biktima\nCesar Manzanos 2020-09-08 18:00\nIgor Gonzalez Solaren heriotza salatzeko mobilizazioa Kanpezun. / PRESOEN LAGUNAK\n"Itxuraz bere buruaz beste egin duen pertsona baten heriotza; zigorra legeak aitortutako eskubideak errespetatzeko baldintzetan bete izan balu, gaur egun bizirik eta kalean egon beharko lukeena".\nHainbat instantziatatik salatu dugu heriotza zigor estrajudiziala aplikatu izan dela Espainiako espetxeetan, errepresio burokratikoaren ondorioz; hau da, logika gaizto eta sotil baten ondorioz, azkenean preso askoren heriotza eragiten duena, Igor Gonzalez euskal presoaren azken heriotzaren kasuan gertatu den bezala.\n"Babes politiko, familiar eta soziala duen euskal presoa izan ez balitz, kartzelako administrazioak ezkutatu egingo zukeen heriotza hori"\nItxuraz "bere buruaz beste egin duen" pertsona baten heriotza; zigorra legeak aitortutako eskubideak errespetatzeko baldintzetan bete izan balu, gaur egun bizirik eta kalean egon beharko lukeena. Legez kanpo funtzionatzeko estatuak duen gaitasunak -kasu batzuetan zigorgabetasun osoz- eta espetxe-legea beste ezeren gainetik zigortzeko arma edo tresna gisa interpretatzeak eta aplikatzeak, sarritan, hau bezalako zorigaiztoko amaierak eragiten dituzte.\nZorionez babes politiko, familiar eta soziala duen euskal presoa izan ez balitz, kartzelako administrazioak ezkutatu egingo zukeen heriotza hori, azken 40 urteetan espetxeetan hildako milaka presorekin egin duen bezala. Baina, normalean, estatuak bertsio zital, fribolo eta autojustifikatzaile bat egiten du, gertaerak justifikatzen dituena eta enpresa mediatiko hegemonikoen bidez zabaltzen dena. Gertatutakoaren bertsioa zabaldu eta manipulatzen du, gertatutakoarekin zerikusirik ez duten gaiak nabarmenduz.\n"Espetxean, suizidioa heriotza zigorraren aplikazio estrajudiziala baino ez da; sufrimendua jasateko ezintasunaren emaitza"\nEspetxean, suizidioa heriotza zigorraren aplikazio estrajudiziala baino ez da. Izan ere, preso baten espetxeratze-baldintzek eragindako sufrimendua jasateko ezintasunaren emaitza zuzena da, eta, batez ere, suizidioak prebenitzeko dauden protokoloak aplikatzen ez direla edo funtzionatzen ez dutela egiaztatzea.\nEspainiako Gobernuak ez du batere nabarmentzen berari dagokiona eta, izatez, bera inplikatzen duena. Igorrek 15 urteko zigorra bete zuen, bere familiarengandik eta ohiko bizilekutik urrun. Kondenaren iraupenak eta espetxean emandako denbora luzeak haren osasun egoera pixkanaka hondatzea ekarri zuten, zalantzarik gabe.\nEspainiako espetxeratze-baldintza penagarriak etengabe salatzen dira nazioarteko instantzietan, eta salaketa horiek sistematikoki isilaraziak dira; baina legeak jasotzen ez zuen sufrimendu gehigarri bat ziren Igorrentzat. Faktore horien guztien metaketa estres-injekzio iraunkorra da presoengan, eta heriotza eragin dezaketen patologia fisiko zein mentalak izateko arriskua areagotzen du.\n"Kartzelizidioa saihestea lehentasunezko gaia izan beharko litzateke alderdi politikoen arteko estatu itunetan"\nKartzelizidioa saihestea lehentasunezko gaia izan beharko litzateke alderdi politikoen arteko estatu-itunetan. Euren burua demokratikotzat jo eta bizitza beste ezeren gainetik defendatzen duten alderdi horiek; eta, estatuak eragindakoa izan ezik, indarkeria mota oro gaitzesten dutela dioten horiek.\nIzan ere, estatua bere zaintzapean dauden pertsonen heriotzak ezkutatzeko moduaz baino ez da kezkatzen, horietan izan dezakeen erantzukizuna ukatuz, edo, bestela, biktimak eta haien senideak mespretxatuz.\nIgor Gonzalez Sola preso bilbotarraren familiari doluminak eta elkartasuna helarazten dizkiogu, eta jende guztia gonbidatzen dugu publikoki adieraztera.\nIgor, agur bero bat.\nCesar Manzanosek gaztelaniaz idatzitako jatorrizko iritzi artikulua euskaratu dugu ALEAn.\nKanpezuko mobilizazioaz gain, dozenaka herritar bildu ziren larunbatean Igor Gonzalez Solaren heriotza salatzeko Amurrion eginiko mobilizazioan. Bilboko euskal presoa iragan ostiralean hilik agertu zen Martuteneko bere ziegan. Bideoa Aiaraldea.eus bidez:


Mintzatu - Diario de Noticias de Navarra\njuanra madariaga 17.12.2019 | 16:47\nGAUR duzu aukera. Orain... beno, gosaldu ostean, mingaina behin berotuta duzunean. Eta adi, aukera sortzen denean ezin da galdu! Gaur zeure euskaltzaletasuna erakutsi ahal duzu eta beste askorekin partekatu, euskaraz mintzatuz. Horixe, hain errez eta hain garrantzitsu. Euskara mingaineratu ahal duzu, puntaren puntara ekarri eta ahotik askatu, nahi duzun moduan, baina harrotasunez. Berdin da ikasten ari bazara, edota euskaltzale amorratua baldin bazara. Euskara da erreminta gaur, eta horixe erakutsi behar da, ezagupen hori ez duten beste askok, euskara ez jakiteagatik, gauza handia galtzen ari direla senti dezaten, sasi-komunikazioa egiten ari direla, euskaldunekiko komunikazioan inkomunikaturik daudela.\nJakin badakizue zer den aipatzen ari naizen hori, ezta? Berbagunea. Bilboko Udalak, Foru Aldundiak eta Bilboko euskaltegien sareak dagoeneko zortzi urtez bultzatzen duten Berbagune ekimena. Gaur da Azkuna Zentroko atarian, goizeko 09:30etik 19:30era.\nBilboko hiztunak euren egunerokoan euskararen erabilera susta-tzeko aurtengo egitasmoa lelo ederrez hornitu dute: Denon artean euskara eraiki. Horixe baita helburua, denon ahozko bultzadaren bidez euskarak aurrera egin dezan, hemen eta Euskal Herriko edozein txokotan, gero eta gehiago baikara euskaraz bizi nahi dugunok. Bilboko bizilagunen ia erdiak euskara ulertu eta erabiltzeko gai da, baina kaleko giroan ez da hainbeste erabiltzen. Arazo horri buelta emateko eta geure hizkuntza bide hobean jartzeko, abagune paregabea izango dugu gaur.\nEuskaraz hainbat gai jorratuko dira mahaietan jesarriko diren euskaltzaleen eskutik, eta presen-tzia horren bidez, ikasten ari direnek konfiantza hartuko dute, dakitenek laguntza ederra eskainiko diete, eta aspaldiko euskaldun zaharrak datozen belaunaldi gazteen indarrez ohartuko dira, dena euskararen magiarekin zipriztindurik.\nAurten errekorra apurtu nahi dute antolatzaileek eta horretarako mila pertsona baino gehiago bertaratzea nahi dute. Diogun bezala, baldintza bakarra euskaraz aritzea eta berba egiteko gogoa izatea. Zeu horrelakoxea zara? Bada, denbora galtzen ari zara.\nGorrotxategi propone una nueva ley contra el cambio climático\nSánchez firma el pacto por el empleo entre críticas de la CEOE a subir impuestos\nEl Parlamento foral reanuda las actividades suspendidas y eleva su aforo


Conciertos de Cantautores en Bilbao - Bizkaia\nCotton Club Bilbao. Bilbao-Bilbo (Bilbao - Bizkaia)\t14€ Comprar entradas\nHika Ateneo. Bilbao-Bilbo (Bilbao - Bizkaia)\t8€ Comprar entradas\nAzkuna Zentroa. Bilbao-Bilbo (Bilbao - Bizkaia)\t24€ Comprar entradas\nShake. Bilbao-Bilbo (Bilbao - Bizkaia)\t15€ Comprar entradas\nStage Live. Bilbao-Bilbo (Bilbao - Bizkaia)\t18,70€ Comprar entradas\nKafe Antzokia. Bilbao-Bilbo (Bilbao - Bizkaia)\t22,80€ Comprar entradas\nBira. Bilbao-Bilbo (Bilbao - Bizkaia)\t12€ Comprar entradas


«Fontes Linguae Vasconum» aldizkariak 50 urte bete ditu\nNafarroako Gobernuak plazaratzen duen «Fontes Linguae Vasconum, studia et documenta» aldizkari zientifikoak 50 urte bete ditu. Ekaitz Santazilia zuzendariak azaldu ditu haren sorrera, bilakaera eta etorkizunari begirako erronkak, baita ere urteurrenaren harira, herritarrengana zabaltzeko premiaz ohartuta, Nafarroako Artxiboan izango diren ekitaldiak.\n1940an sortu eta Nafarroako ondarea lantzen zuen “Principe de Viana” aldizkariaren barnean euskararen aldeko sail bat antolatu zen, bertsolaritza txapelketak eta euskara erabiltzeagatik ume, apaiz zein maisuei sariak (150 pezeta) banatzen zizkiena. Euskararen eremuan, Francoren garaian «dena ez zen zigorra izan», azaldu du Ekaitz Santaziliak (Iruñea, 1987).\n1967an, Jose Mari Satrustegi –Antropologia, Etnografia eta euskaran aditua– Vianako Printzea Erakundean sartu zen. 1968ko uztailaren 7an Jose Esteban Uranga erakundearen zuzendariak Satrustegi bisitatu zuen Urdiainen, bertako erretorea baitzen. Bilera horretatik abiatuta, “Fontes Linguae Vasconum” eta “Cuadernos de Etnología y Etnografía de Navarra” aldizkarien sorrera adostu zen. Hala ere, euskararen kontuak lantzeko material aski zegoen kezka zuen Urangak, eta Satrustegik “studia et documenta” gehitu zion, testu zaharrak ezagutarazteko xedearekin. Berrogeita hamar urteren buruan, aldizkariak bere ibilbidea etenik gabe jarraitzen du, eta euskal hizkuntzalaritzaren erreferentziazko argitalpenen artean lekua egin du. «Hasieratik euskarari buruzko ikerketak publikatzeko eta euskal testuak ezagutarazteko baliabide bat izan gara», argitu du Santaziliak. 2016an aldizkariaren zuzendaritza hartzea proposatu zioten tesia egiten ari zen euskal filologoari: «Aurreko zuzendariak [Patxi Salaberri] egun batetik bestera aldizkaria utzi eta nire izena proposatu zuen. Nik baino esperientzia gehiago zuten filologoekin hitz egin ondoren eman nien baiezkoa».\nHortik aurrera, Koldo Mitxelenak aldizkarian utzitako arrastoari jarraitzen saiatu da zuzendaria: «Mitxelenak berme zientifikoa eman zion, Euskal Filologia Filologia izatea lortu zuen». Dena den, Santaziliak Euskal Filologia «bihotzean hizkuntza honen kontu erromantikoa» zuelako ikasi zuela aitortzen du, baina Gasteizen ikasketak hasi zituenean, euskara «hizkuntza normala zela» konturatu zen. Beraz, berrogeita hamar urte hauetan, «Nafarroa bezalako leku batean bide zientifikoa irekitzea» izan da aldizkariaren ekarpen nagusia, «Euskal Filologia ikasketarik, Hizkuntzalaritza ikasketarik gabeko» Nafarroan.\nIzan ere, 1969tik aurrera sinadura nabarmenak izan ditu “Fontes Linguae Vasconum”-ek. «Ez dut inor kanpoan utzi nahi, baina hasieran atzerriko ekarpen gehiago zituen, Europa mailan hainbat hizkuntzalarik euskararen alde erromatiko horrekiko interesa zutelako. Gaur egun, ordea, ekarpenak lokalagoak dira», azaldu du Santaziliak. Hala ere, Julio Caro Barojaren –argitalpenen ikuskatzailea izan zen 1980-1988 artean– zerrenda berdinean bere burua ikusteak harritzen duela onartzen du Santaziliak.\nHerritar guztiengana zabaldu\nZuzendariaren esanetan, egin duten esfortzua nazioarteko estandarretara bideratzea izan da eta, aldizkaria nagusiki komunitate zientifikoari zuzenduta badago ere, urteurrenean «herritar guztiengana zabaltzea» da helburua, beti «kalitatea mantenduz». Nafarroako gizarteak “Fontes Linguae Vasconum” bezalako aldizkari bat badagoela jakin behar duela uste du. Horregatik alderdi dibulgatiboa indartu dute, azken batean, «aldizkaria denona delako».\nGainera, herritar guztiengana gerturatzeko saiakera horretan eta digitalizazioaren garaian murgilduta, Patxi Salaberrik hasitako modernizazioari jarraipena eman diote mugarik gabeko online sarbidea (open acces) eta errebisio sistema abian jarriz. Edukiari begira ere hainbat aldaketa egin dituzte, betiere sei hilabetean behin «kalitatezkoa den aldizkaria» bermatuz. Izan ere, Santaziliak «espektroa zabaldu» dutela argitu du: «Gazteek zer ikertzen duten kontuan hartu behar da, hauek erakartzeko beti euskara ardatz hartuta. Baina neurolinguistika, tipologia, edo literatura jorratzen duten artikuluak sar ditzakegu».\nBegirada geroan duela, Santaziliak paperezko formatua mantentzeko aldarrikapena egiten du. «Ni filologoa naiz, paperzalea, kalitatearen aldekoa. Aldizkari askok paperezko formatua sakrifikatu edo paperaren kalitatea jaitsi dute», azaltzen du.\nEuskarri digitalekin zer gertatuko den ziurgabetasunak eta soilik digitalean publikatzeko bete behar diren eskakizunak ase ezin izanak bultzatuta, kalitatezko paperezko formatuari eutsiko diotela iragarri du: «Kalitatezko papera behar dugula kontuan hartuta, Italiatik ekartzen dugu gero aldizkaria liburutegi eta unibertsitate askotara bidaltzeko».\nEuskararen inguruko ikerkuntzek gaur egun dituzten erronkei buruz galdetzean, Santaziliak argi azaldu du «Euskal Filologiaren erronkak Filologiak dituen erronkak» direla. «Mitxelenak hasitako ildo horri eutsi behar diogu, hau da, euskal filologoak ez daitezela izan euskal filologoak, baizik eta filologoak. Atzerrian formatzeko eta atzerriko hizkuntzalariekin harremanetan jartzeko aukera izatea», argitu du.\nHala ere, Euskal Filologiak «handicap» bat duela dio zuzendariak: «Guk ez ditugu 5.000 pertsona euskara ikertzen, eta horrela zientziaren aurrerapena baldintzatuta dago».\nIkuspegi zientifikotik, euskararen egoera ere positibotzat jo du. «Goraipatzekoa da aldizkaria argitaratzeko instituzioek egindako esfortzua. Hemendik pasa kolore politiko ezberdinak pasa dira, eta inork ez du dudan jarri Nafarroak aldizkari hau behar zuela. Hori batzen gaituen gauza bat da eta euskararen inguruko zenbait mitoren kontra egiten du», dio Santaziliak.\nNazioarteko kongresua: nazioarteko linguistei begira\nEkaitz Santaziliak aipatzen dituen harremanak praktikara eramateko martxoaren 6an eta 7an Iruñeko INAP-en nazioarteko biltzarra egingo dute, aldizkariaren 50. urteurrenaren harira, bi helburu nagusirekin: alde batetik, euskararen inguruko hainbat ikerketa alorretan erdietsi diren azken emaitzen berri izatea eta, bestetik, euskararen ikerketari aplikagarriak zaizkion metodo eta lanabes berriak ezagutzea.\nKongresuak hiru hitzaldi orokor izango ditu Lyle Campbell (Hawaiiko Unibertsitatea), Lola Pons (Sevillako Unibertsitatea) eta Joaquin Gorrochateguiren (Euskal Herriko Unibertsitatea) ardurapean.\nHitzaldi orokorrez gain, bederatzi mintegi tematiko ere antolatu dituzte. Aditu baten hitzaldia izango dute, eta komunikazio proposamenak aurkezteko aukera izango da. Behin kongresua amaitutakoan, ekarpen garrantzitsuenak aurretik errebisatutako monografiko batean argitaratuko dituzte. Ibai AZPARREN\n«Paperezko altxorrak» bilduko dituen erakusketa\n“Fontes Linguae Vasconum”-en edukien artean, ikerketa lanak ez ezik, nabarmentzekoa da aldizkariak sustaturiko euskal testu zaharren bilketa, azterketa eta edizio lana, ikertzaileen eskura paraturik hainbat artxibo eta bildumatan sakabanaturik zeudenak. Testu zaharrak dira, beraz, ikerketa filologiko ororen abiapuntu, fontes edo iturriak; hizkuntzen iragana ezagutzeko ezinbesteko lanabesa. Horratik, «xede horretarako ez dute agiri guztiek garrantzi berdina», dio Santaziliak.\nNafarroako Artxibo Nagusian egingo den erakusketa honetan, aldizkariaren ibilbideari buruzko atala ez ezik, bisitariak gehienbat Nafarroan gordetzen diren dokumentu zahar original esanguratsuen hautaketa bat ikusi ahal izango du, eta konprenitu zer dela-eta diren horren garrantzitsuak Euskal Filologiarako. Gainera, dibulgazio programaren barnean, musika eta irudia jarri zaio Amendux-en epitafio bati eta, bestalde, webgune bat martxan jarri dute: www.fontes50.es I.A.\n«Mitxelenak hasitako ildo horri eutsi behar diogu, hau da, euskal filologoak ez daitezela izan euskal filologoak, baizik eta filologoak».\n«Hasiera-hasieratik euskarari buruzko ikerketak publikatzeko eta euskal testuak ezagutarazteko baliabide bat izan gara».


Kontaketa erotikoa: Hondartzako Eneritz VI – Kaixomaitia.eus | Bloga |Saltsa badago!\nOhean erabat biluzik ginen, maindirea belaunen altuerara iristen zen eta logelako iluntasuna handia zen. Hala ere, nire begiak argirik gabeko gelan zerbait ikustera ohitu ziren eta Eneritzen ile luzea, bizkarra eta ipurdia parez-pare identifikatu ahal izan nituen. Haren amarekin egin bezala txorta berezi horren praktika probatzen genuen bitartean, ia automatikoa nuen nire eskuak bere bularretara eramatea. Mugimendu erritmikoa generaman, lasaia, beroa, bustia, intentsua, gogorra, lizuna… ezaugarri hauek guztiak zituen harreman erotikoa burutzen ari ginen. Burua oso nekatuta dagoenean, gutxi kontrolatzeko gai denean eta norberaren sena aurrez-aurre agertzen denean, sentsazioa bikaina da. Bikaina!\n– Eneritz korritzera noa. – Xuxurlatu nion belarrira.\n– Nire titietan isurtzea gustatuko litzaidake. – Askatu zuen bere ahotik, nik ia entzun ahal izan gabe.\n– Zure titietan? – Galdetu nion konfirmatu nahian.\n– Bai… hori da…\nHaren izter artean preso nuena askatu eta berak buelta erdia eman zuen, albo batera etzanda jarri zen niri begira eta ohearen erdialdean kokatu zuen bere burua. Nire zakila esku batekin hartu, musu lizun bat eman zidan puntan eta laztan gutxi batzuk eman ondoren, bere bularretan isuri nuen guztia. Denbora oso laburrean bigarren orgasmoa nuen eta oso semen gutxi isuri nuen, Eneritzek, bertan zuena krema bailitzan zabalduz, bere menditxoetan masajea eman zuen. Ezpainetan musu goxo batzuk eman ondoren lo hartu genuen.\n13:45 ziren esnatu ginenean, fereka batzuk elkarbanatu genituen eta telefono zenbakia eskatu zidan. Eman egin nion, eta unean bertan, haren amaren telefono zenbakia lortu nahi nuela burura etorri zitzaidan. Zer edo nola egin pentsatzen ari nintzela.\n– Zergatik ez zara bazkaltzen geratzen? – Galdetu zidan.\n– Ummm, ez dakit ba, zure amari ondo irudituko zaio? – Esan nion zalantza aurpegia jarriz, baina benetako gogoa disimulatuz.\n– Nik baietz uste dut, baina galdetuko diot. – Esan zidan ohetik jaiki eta bere amarengana joaten zen bitartean.\nBueltatu eta bazkaltzen geratzeko arazorik ez zegoela esan zidan. Arropak jantzi eta sukalderantz abiatu ginen. Bertan zegoen ama bazkaria prestatzen. Aurkezpenak egin genituen, eta pasta egosten zen bitartean, berdurez osatutako gehigarria prestatu zuen.\n– Komunera noa, oraintxe nator. – Esan zuen Eneritzek aldenduz.\n– Telefono zenbakia emango diogu elkarri? – Galdetu nion Eneritz komunean sartu zela entzun nuenean.\n– Bai, esadazu eta dei-galdu bat egingo dizut. – Esan zidan ipurdia laztantzeko aprobetxatzen nuen bitartean.\nJustu dei galdua egiten ari zela Eneritz gerturatzen entzun genuen, eta pasillotik, nire telefonoa dardar egiten ari zela abisatu zidan. Bertaratu eta trukea egin genuen, bera sukaldean geratu zen amarekin eta ni komunera joan nintzen. Bidean mugikorra hartu eta mezu bero bat idatzi nion: “nahi baduzu bazkalosteko postrerako, platano eder bat emango dizut jan dezazun”. Ez nuen erantzunik jaso eta sukaldera bueltatu nintzen.\nMahaia jarrita zegoen eta amak, janaria prest zegoenez, esertzeko esan zigun. Goizekoa burura etortzen zitzaidan arren, bazkaria nahiko lasai joan zen eta giro atseginean iritsi ginen postrera.\n– Postrerako zerbait nahi duzue? jogurta, fruta eta txokolatea dago. – Esan zigun amak.\n– Nik platanoa nahi dut. – Esan zuen Eneritzek.\n– Goizean bat probatu dut eta oso ona zegoen. – Esan zuen amak zentzu-bikoitzean, baina Eneritzentzat oharkabean igaroz.\n– Nik jogurta nahi dut, mila esker. – Esan nuen poker-aurpegia ahalik eta hoberen mantenduz.\nPostreak bukatu, mahaia jasotzen lagundu eta etxe hartatik joan nintzen. Nork esango zidan Uztailak 18-19ko gauean ama eta alaba batekin abentura izango nuela. Gainera, ez zirudien gau hartako abentura, bakarra izango zenik…\nerrelato erotikoa Hondartzako Eneritz ipuin erotikoa Kaixomaitia kontaketa erotikoak


Joseba Esnaolak 215 kiloko harria altxa du - Berrobi - Tolosaldeko ataria\nJoseba Esnaolak 215 kiloko harria altxa du\nTolosaldeko Ataria 2014-05-19 15:45\nJendez bete zen Berrobiko pilotalekua herri harri-jasotzailearen erakustaldia bertatik bertara jarraitzeko. Bost minutuko denboran bi altxaldi egin zituen 'Perras'-ek. Ataria Irratiko Eutsi Goiari saioan hitz egin du goizean.\nLortutakoarekin pozik dagoela adierazi du Esnaolak, eta aurrerantzean lanean jarraituko duela pisu gehiago duten harriak altxa ahal izateko etorkizunean. Horrez gain, erakustaldiak iraun zuen bost minutu horietan izan zituen sentsazioak azaldu ditu Atariako mikrofonoetan.


Plazaola natur bidea - Korteta Nekazalturismoa - Landa etxea Tolosan\nPlazaola natur bidea\n2022(e)ko otsailak 161 min. irakurketa\nPlazaolako Bide Berdeak edo natur bideak, ia 40 kilometro berreskuratu ditu Iruñea eta Andoain artean, Iruñea eta Donostia lotzen zituen lehen trenaren ibilbidearen bidez, 1914 eta 1953 artean. Trenbide horren luzera guztira 84 kilometrokoa zen (56 Nafarroan eta Gipuzkoan gainerakoak).\nInguruko Turismo Bulegoa Lekunberriko geltoki zaharberrituan dago.\nEz ahaztu, plataformatik, Plazaolaren urrezko egunetara itzuliko zaituen bagoi txikia bisitatzea, gaztelaniaz eta euskaraz idatzitako testu ederren bitartez.\nGeltokitik eta behin Uitziko 2.680 metroko tunela girotuta, Lekunberri eta Andoain (Gipuzkoa) lotzen dituen 38 kilometroko ibilbidea etenik gabe egin daiteke orain, Leitzatik eta bere 14 tunel txikietatik igaroz, ezin hobeto girotuta.\n2 kilometroko zatia ere geltokitik hasi eta Mugiro inguruan amaitzen da, Iruñerako noranzkoan.\nAldapa leunek eta paisaia anitza bezain berdea errazten dute bizikleta, oinezko eta zaldien pasabidea.\nSagardotegia urte osoan zabalik.\nKorteta2014(e)ko abuztuak 17\nOporrak egiteko egunak.\nKorteta2014(e)ko apirilak 16\nKorteta2014(e)ko otsailak 26


SEIGARREN PROKLAMA - Landa turismoa Landa ostatua Kreazio espazioa Azala Espazioa\n» home | » berriak | » SEIGARREN PROKLAMA\nARTIUM (Gasteiz), abenduaren 2tik-5era bitartean\nMUSEO BATEKO HORMETAN LURRUNA SORTZEA\nMagmadam, Txaro Arrazola, Iara Solano, Idoia Zabaleta eta Ixiar Rozasek gidatutako tailerra\nArtiumen, Erakusketa aretoan eta Plaza aretoan\nIzen-ematea: proklamar@gmail.com (toki mugatua)\nAbenduaren 2tik 4ra, 17.00etatik 21.00etara | Abenduaren 5ean, 10.00etatik 14.00etara\nORDU LAURDEN KULTURA METAFISIKO\nOscar Gómez Mataren eta Esperanza Lópezen performancea, L´Alakran (Suiza)\nTxubio Fernández de Jáuregui eta Esperanza Lópezek aurkeztua\nArtiumen, Ekialde-Goikoa aretoan\nAbenduaren 5ean, 19.00etatik 19.30era\nZerbait ozenki esatea. Zerbait adierazteko, toki bateratu bat aldarrikatzeko, ahots edo oihu andana igortzea. Zerbait modu argian eta jendaurrean esatea. Gobernu bat edota gertakizun bat hotsandiz adieraztea. 6. Proklama honekin lantegi- eta topaketa-programa batekin jarraituko dugu Vitoria-Gasteizen, eta galdera honetara itzuliko gara: «Gu, herria», zein neurritan da ariketa performatibo bat? Galdera honek Judith Butler-en testu batean, «Gu, herria». Bilera askatasunaren inguruko gogoetak, du jatorria: «”Gu herria” herriaren subiranotasun modu baten enblematzat jotzen dugun esapide bat da, zeinak inplikatzen baitu pertsonek modu politiko anitzean elkar daitezkeela eta elkar izenda dezaketela. Horrek ez du esan nahi, ordea, guztiak bat datozenik, baizik eta jabetzen direla autoberrespena prozesu kolektibo eta partekatua dela». Seigarren edizio honetan, PUNK. Arte garaikidean utzi dituen arrastoak erakusketarekin batera gertatuko delarik, lanean jarraituko dugu modu nahasian hiriko kultura-eragileekin eta pertsonekin. Beraz, orain arte egin ditugun Proklama saileko informalena eta diziplinagabeena izango da. Egin, desegin eta berregitea izango da asmoa. Eta hori egin bitartean zera galdetuko diogu gure buruari: zer ari gara egiten? Posible izango dira ia erantzun guztiak, baina haietako bakar bat ere ez da edozein izango.\n«Museo baten hormetan lurruna sortzea». Egoera horretarako deitutako artistek emandako lantegi honetan, egin, berregin, arraun egin eta adabakiak josiko ditugu. Lurruna da gorputzari zenbait egoeratan darion baporea. Izerditzea, jariatzea, xurgatzea, hozberoan aldaketa drastikoak eragitea. Paretak beti gorputza baino hotzagoak. Leihoko kristal lurrunduan hatz erakuslearen muturrez idazteko keinua oroitzapen kolektibo eta sentsorial batena da. Aurkeztutako hitzak urtu baino lehen idatzi behar dira eta, beraz, esaldiak, behar bezain presakoak izan: HEMEN, gaude GAUR HEMEN. Deitutako artista bakoitzak bere hurbilketa planteatuko du tailer honen izenburuarekiko dantzaren, soinuaren, ahotsaren, idazkeraren eta marrazkiaren bidez. Lantegi hau zabalik dago museo bateko hormetan lurruna sortzeko interesa duten pertsona guztiei.\nMagmadam-en ardura izango da zuzeneko soinu-frekuentzien tartea. Myriam P.-ek, perkusio- eta bateria-jotzaile eta sortzaile autodidaktak, eta Itziar Markiegik, zaratagile plastiko eta soinugileak osatzen dute. Magmadam mugimendua eta inprobisazio elektroniko eta akustikoa da. Zuzeneko des/eraikuntza. Zarata, gorputzak, ehundurak eta erraiak. Talde irekia da.\nIdoia Zabaletaren ardura izango dira gorputzen dardara eta pogoa. Koreografoa da, eta bere ustez koreografia gauzak elkarrekin lotzeko sistema konplexu bat da. Bere lana nazioarteko jaialdietan erakutsi du; master eta graduondoko ikastaro askotan ematen ditu eskolak eta 2008. Urteaz gero AZALA gobernatzen du Juan Gonzálezekin batera, Arabako landa-ingurunean kokatutako sorkuntza-gunea.\nIara Solanoren ardura izango da gorputzak erlaxatu eta irekitzea. 2006an Londresen sortu zen Sleepwalk Collective nazioarteko performance-taldearen kide sortzailea da. Bere lana performancearen liluran oinarritzen da, leku eta denbora zehatz batean gertatzen den benetako gertakizun gisa.\nTxaro Arrazolaren ardura izango da margoarekin eta irudiarekin lan eginaraztea. Gaur egun Bilboren eta Vitoria-Gasteizen artean bizi da. Arte Ederretan doktorea (UPV/EHU), bere lanaren atzealdean gizartearekiko konpromisoa dago, margolaritzaren esparran batik-bat. Talde-lan kontestuala interesatzen zaio eta 2012. urteaz gero Plataforma A-ren kide da.\nIxiar Rozasen ardura izango da testuak sorraraztea. Testuak dira esku artean ditugun irudiekin, ahotsekin eta hitzekin ekoiztu eta inskribatu dezakeguna ere. Urte batzuk daramatza toki hori ikertzen eta praktikatzen. Bere testuak zenbait herrialde eta hizkuntzatan argitaratu dira. Idazlea, dramaturgoa, Arte Ederretan doktorea (UPV/EHU) eta AZALAko taldearen kide.\nOrdu laurden kultura metafisiko Ghérasim Luca-ren poema batean oinarritutako performance bat da, Oscar Gómez Mataren eta Esperanza Lópezen (L´Alakran) artean sortua. Performance hau entrenamendu fisiko baten aurkezpena da, errumaniar poetaren izen bereko poema abiapuntu harturik. Helburua da poemaren baitako nozio metafisikoak dramatismorik gabe kokatzea (bizia, heriotza, larrimina, hustasuna, ideiak, hotzikarak) ariketa fisikoak eta soinu-ariketak errepikatzearen bidez. Poetaren ekarpena da meta delakoa, eta performatzaileena fisikoa. Performance hau bilduma baten lehen pieza da, eta bilduma hori, berriz, La Conquista de lo Inútil izeneko proiektu zabalago baten parte. Ahalegin handiena, emaitza txikiena, edota nola egin izugarrizko ahaleginak oso emaitza txikiak lortzeko.\nEsperanza López. Genevan, École de Théâtre Serge Martin-en jaso zuen batez ere prestakuntza eta, gero, Frantzian eta Espainian beste profesional askorekin. Espe López Legaleón-T Teatro-ren(1986) sortzaileetako bat da eta 1997. urteaz gero parte-hartze aktiboa du Suitzako L´Alakran konpainian. Konpainia askorekin aritzen da lankidetzan, hala nola, Dans le sens opposé, Le vent des signes eta Antzerki Ola Imaginarioa (FTI) konpainiekin. Antzerki-ikastaroak ematen ditu profesionalentzat hainbat lanbide-ikastetxe, konpainia eta eskolatan. .\nTxubio Fernández de Jáuregui. Formación Actoral con Rena Mirecka Institut Aktora Laboratorium Polonia-n jaso zuen aktore-prestakuntza. Baina baita Pontederako (Italia) Centro para la Ricerca y Experimentacione teatrale-n ere. Ikuskizun asko sortu ditu konpainia batzuekin eta besteekin, esate baterako, Trapu Zaharra, Zanguango, Legaleon-T, L´Alakran, Kolectivo Monstrenko eta Societat Alonso-rekin. Ikus-entzunezkoak: Vaya Semanita, Esto no es serio EITB-n; Qué vida mas triste La Sexta-n; Ciudad K, La 2-en, etab. Zinema: Pagafantas, Un poco de chocolate, Un mundo casi feliz, etab.\nEgitarauak 7. Proklamarekin jarraituko du 2016ko udaberrian


Katastroaren ziurtagiriak Higiezinen Katastroan jasota dauden ondasun higiezinen datu fisikoak, juridikoak eta ekonomikoak ziurtatzen dituzten, edo halako daturik ez dagoela ziurtatzen duten dokumentuak dira.\nBi motatako ziurtagiriak daude:\nHitzez hitzeko katastroaren ziurtagiriak. Ziurtagiri hauek ondasun higiezinen datu alfanumerikoak dituzte (titulartasuna, lokalizazioa, katastroaren erreferentzia, azalera, erabilera, laborantza, antzinatasuna, balio katastrala, etab.). Ziurtagiri hhauek Udalaren bidez izapidetu daitezke.\nKatastroaren ziurtagiri deskriptibo eta grafikoak. Ondasun higiezinaren izaera fisiko, juridiko eta ekonomikoko oinarrizko datuez gain, bere errepresentazio grafikoaere badute ziurtagiri hauek. Era honetako ziurtagiriak Arabako Foru Aldundiaren Katastro Zerbitzura eskatu behar dira.\nKatastroaren ziurtagiriek babestutako datuak badituzte, hau da, titulartasunari edo balio katastralari egiten badioten erreferentzia, higiezin bakoitzaren katastroaren titularrek bakarrik eskatu ahal izango dituzte. Gainera, honakoek ere eskatu ahal izango dituzte:\n- Higiezin bakoitzaren katastroaren titularren berariazko eta idatzizko baimena dutenek.\n- Mugakide diren lursailen katastroaren titularrek, balio katastrala izan ezik.\n- Katastroan inskribatutako ondasun higiezinen gaineko benetako traszendentzia, apartzeria edo alokairu-eskubidea duten titular edo titularkideek.\n- Katastroan inskribatuta ageri diren titularren ondasun higiezinei dagozkienoinordeko edo ondorengoek.\n• Eskabide orokorra.\n• Babestutako datuen sarbidea eskatzen duen eskabide bat denez, beharrezko zilegitasuna egiaztatzen duen dokumentazioa erantsi beharko da.\n1. Hitzez hitzeko katastroaren ziurtagiriak:\n2. Katastroaren ziurtagiri deskriptiboak eta grafikoak.\nArabako Foru Aldundiaren Tokiko Zergen eta Katatroaren zerbitzua\nDoakoa, hitzez hitzeko katastroaren ziurtagirien kasuan. Katastroaren ziurtagiri deskriptibo eta grafikoen kasuan, galdetu Arabako Foru Aldundiaren Tokiko Zergen eta Katatroaren zerbitzuan.\nAurreikusitako epea: 7 egun baliodun\n- Martxoaren 5eko 1/2004 Errege Dekretu Legegilea, Higiezinen Katastroaren testu bategina onartzen duena.\n- Apirilaren 7ko 417/2006 errege dekretua, 1/2004 Errege Dekretuak onartutako Higiezinen Katastroaren testu bategina garatzen duena.\n- Uztailaren 19ko 42/1989 Foru Araua, Ondasun Higiezinen Zergari buruzkoa.\n- Abenduaren 22ko 1080/1992 Foru Dekretua, hiriko ondasun higiezinen balio katastralak ezartzeko, berrikusteko, moldatzeko eta eguneratzeko baldintzak zehazten dituena (1992ko abenduaren 30eko eta 1993ko urtarrilaren 20ko ALHAO).\n- Urtarrilaren 12ko 1/1993 Foru Dekretua, higiezinen kastrastoaren babesaren Prozedurari buruzkoa (1993/2/5eko ALHAO).\n- Urtarrilaren 18ko 2/1994 Foru Dekretua, martxoaren 1eko 21/1994 Foru Dekretuak osatua, lurzoruaren eta eraikuntzen balioen balorazioaren arau teknikoak eta kuadro-markoa onartzen dituena.\n- Otsailaren 5eko 7/2008 Foru Dekretua, Higiezinen Katastroan eraikuntza berrien alta arautzen duten arauak aldatzen dituena, Ondasun Higiezinen Zergaren arabera (2008/02/13ko ALHAO).\nEskabidea aurkeztu ondoren jarraitu beharreko prozedura\n1. Aurkeztu beharreko dokumentazioa jaso eta egiaztatu, eta, zuzen badago, eskabidea erregistratu.\n2. Sistema informatikoaren bidez ziurtagiria eskatu.\n1. Katastroaren ziurtagiria sinatu.\n2. Katastroaren ziurtagiria interesdunari entregatu. Telefono bidezko eskabidearen kasuan, postaz bidali, Udalak ezarritako prozedura erabilita.\nIzapideen ardura duen udal saila


Itua erorketa askean\nAuto batetik proiektil bat gorantz jaurti\nOrri honetan ariketa ezberdin bi proposatzen dira, baina bietan agerian uzten da tiro parabolikoa bi mugimenduren konposaketa dela:\nHigidura uniformea X ardatz horizontalaren norabidean.\nHigidura uniformeki azeleratua Y ardatz bertikalaren norabidean.\nHarri bat jatorritik jaurtitzen da botila baten kontra eta une berean botila erortzen uzten da bertikalki.\nKalkula bitez harriaren jaurtiketaren abiadura eta angelua justu botilari jotzeko. (har bedi g=9.8 m/s2)\nErantzun bedi honako galdera hau intuizioz, kalkulurik egin gabe: botilaren altuera nulua balitz, alegia hasieran harria eta botila altuera berean baleude, zein izan beharko litzateke tiroaren angelua?\nHarriaren mugimendua grabitatearen azelerazio konstantepekoa da, hau da, bi mugimenduren konposaketa:\nUniformea ardatz horizontalean\nUniformeki azeleratua ardatz bertikalean.\nBotila bertikalki mugitzen da, baina grabitatearen azelerazio konstantepean ere.\ny= y0 -gt2/2\nTalka gertatzen bada, harriaren eta botilaren posizioak berdinak dira:\nEkuazio bi horietan azken terminoa sinplifikatuz eta gero zatitzen badira (bigarrena zati lehena):\nHau da, harriak botilari jotzeko, jaurtitzen den unean botilari zuzen-zuzen apuntatu behar dio, eta botila erortzen uzten den aldiune berean harria jaurti.\nBotilaren hasierako posizioa: x0=50 m eta y0=30 m\nTiroaren abiadura v0=20 m/s\nHarria jaurtitzeko behar den angelua hau da: tanθ=30/50, θ=31º\nEta kolpea gertatzen den tokiaren posizioa: x= 50 m. Zein aldiunetan gertatzen den kalkulatzeko:\n20·cos31º·t=50, eta hemendik t=2.92 s\nDenbora horretan botilaren posizioa hau da:\ny=y0-gt2/2, alegia, y=30-9.8·2.922/2= -11.65 m (zoruaren azpitik)\nTiroaren abiadura bizkorragoa balitz, esaterako v0=40 m/s, kolpea zoruaren gainetik gertatuko litzateke y=19.2 m.\nBerria botoia sakatzean programak zenbaki aleatorio berri bi sortzen ditu botilaren posizioa adierazteko (x0, y0).\nTiroaren abiadura m/s-tan, idatziz zein desplazamendu-barran eragiten.\nTiroaren Angelua, gradutan, idatziz zein desplazamendu-barran eragiten.\nAsmatzen ez bada, angelua edo abiadura alda daitezke eta berriro saiatu tiro egin sakatuz. Asmatzen bada, interesgarria da abiadura aldatzea eta berriro tiro egitea, berriz asmatuko delako.\nAtal honetan proiektil baten mugimendua aztertuko da, baina mugitzen ari den auto batetik jaurtita. Autoaren higidura ere hiru mota ezberdinekoa izan daiteke:\nZuzen horizontalean zehar mugitzen ari da.\nMalda inklinatu batean gora igotzen ari da.\nMalda inklinatu batean behera jaisten ari da.\nAutoa zuzen horizontalean zehar mugitzen ari da\nDemagun auto bat zuzen horizontalean mugitzen ari dela v0x abiaduraz, eta proiektil bat jaurtitzen duela bertikalki eta gorantz v0y abiaduraz, irudiak erakusten duen bezala:\nAutoa X ardatz horizontalean mugitzen ari da v0x abiadura konstanteaz. Hortaz, bere posizioa t aldiunean hau da:\nx’ = v0x·t\nEta proiektilaren posizioa denboraren menpe:\nProiektila berriz ere ardatz horizontalera itzultzen denean (y=0) iragandako denbora hau da:\nEta irismen horizontala\nBaina hau da autoak ibili duen x’ distantzia T denboran. Beraz autoak proiektila jaurti du koordenatuen jatorrian eta gero berriz jasotzen du posizio honetan: R=2v0x·v0y/g\nProiektilak berriro ardatz horizontalera iristeko behar duen T denbora eta R irismen horizontala:\nAutoak denbora berean ere x’=30.6 m aurreratzen ditu.\nAutoa malda inklinatu batean gora igotzen ari da\nDemagun autoa malda inklinatu batean gora igotzen ari dela eta θ angelua duela.\nIrudian adierazten den erreferentzia sistema aukeratuko dugu, alegia X ardatza horizontala eta Y ardatza bertikala. Proiektilaren hasierako abiaduraren X eta Y osagaiak kalkulatu behar dira. Bere mugimendua bi mugimendu konposatu dira: X ardatz horizontalean uniformea eta Y ardatz bertikalean uniformeki azeleratua.\nProiektilak berriro erortzean malda inklinatua joko du: y=x·tanθ. Denbora kalkula daiteke:\nJaurtiketa puntutik inpaktu puntura dagoen distantzia hau da:\nAutoa malda inklinatuan gora mugitzen ari da. Demagun ez dagoela marruskadurarik eta aske dagoela, motorrik gabe. Autoaren pisuaren osagaia mg·sinθ da, abiaduraren aurkakoa. Autoaren higiduraren ekuazioa honakoa da:\nT denboran, alegia, proiektilak malda berriro jotzen duen aldiunean, autoak ibili duen distantzia R-ren berdina da berriro. Beraz autoak proiektila jaurti du koordenatuen jatorrian, t=0 aldiunean, eta gero berriz jasotzen du T aldiunean jatorritik R distantziara, planoan gora neurtuta.\nKasu berezia da proiektila Y ardatz bertikalean gora eta behera mugitzen den kasua. Baldin x=0, v0x·cosθ-v0y·sinθ=0, edo bestela:\nKasu horretan proiektila jatorritik jaurti justu Y ardatz bertikalaren norabidean, gora eta behera, eta berriro jatorrian bertan erortzen da.\nErreferentzia sistema aldatzea\nAriketa bera azter daiteke baina bestelako erreferentzia sistema ezberdina erabilita: X ardatza plano inklinatuaren paraleloa eta Y ardatza planoaren perpendikularra.\nGrabitatearen azelerazioa, g, bertikala da eta beherantz: irudiak erakusten ditu bere osagaiak erreferentzia sistema berrian.\nAutoaren hasierako abiadura v0x da. Bere x’ posizioa denboraren menpe hau da:\nEta proiektilaren mugimendua ardatz hauetan bi mugimenduren konposaketa da: biak uniformeki azeleratuak.\nProiektilak berriro malda inklinatura iristeko, y=0, behar duen T denbora eta R irismen horizontala:\nAutoak T denboran ibili duen x' distantzia R-ren berdina da berriro. Beraz autoak proiektila jaurti du koordenatuen jatorrian, t=0 aldiunean, eta gero berriz jasotzen du T aldiunean jatorritik R distantziara.\nEta honako baldintza betetzen denean:\nProiektila jatorritik abiatu, justu Y ardatz bertikalaren norabidean, gora eta behera, eta berriro jatorrian bertan erortzen da. Hori egiaztatzeko proiektilaren x(t) posizioaren ekuazioan ordezkatu behar da v0x-en ordez, v0y·tanθ, eta gero atal biak bidertu bider cosθ. Proiektilaren y(t) posizioaren ekuazioan bidertu atal biak bider sinθ. Eta honakoa geratzen da:\nx·cosθ=y·sinθ. hau da y=x/tanθ, justu zuzen bertikalaren ekuazioa.\nAutoak denbora berean ere x’=24.7 m aurreratzen ditu.\nAutoaren abiadura beste hau balitz: v0x=10·tan20=3.64 m/s. Orduan proiektila justu norabide bertikalean gora eta behera mugitu eta berriro jatorrian bertan eroriko litzateke.\nAutoa malda inklinatu batean behera jaisten ari da\nDemagun autoa malda inklinatu batean behera jaisten ari dela bere pisu hutsez, motorrik gabe.\nHar dezagun erreferentzia sistema gisa, X ardatza malda inklinatuaren paraleloa eta Y ardatza perpendikularra.\nx’ =v0x·t + g·sinθ·t2/2\nEta proiektilaren posizioa ardatz hauetan:\nx= v0x·t +g·sinθ·t2/2\nAutoak denbora berean ere x’=40.5 m aurreratzen ditu.\nPlanoaren malda kontrolean angelua gradutan, idatziz zein desplazamendu-barran eragiten.\nAutoaren hasierako abiadura, v0x, idatziz zein desplazamendu-barran eragiten.\nProiektila jaurtitzeko abiadura finkoa hartu da: v0y=10 m/s\nFroga bedi kalkuluak egiten eta honako erreferentzia sistema ezberdin biak erabilita:\nX ardatza horizontala eta Y ardatza bertikala.\nX ardatza plano inklinatuaren paraleloa eta Y ardatza perpendikularra.\nPrigo R., Rosales A., More general and interesting versions of the ballistics cart and tunnel demostration. Am. J. Phys. 44 (8) August 1976, pp. 783-785


Kanten kantoia - Hainbat talde kalerik kale ibiltzen ziren dirua batzen\nHainbat talde kalerik kale ibiltzen ziren dirua batzen Kanpotik ere etortzen ziren diru-batzen. Aragoi-tik etorritako taldeak oso ondo antolatuta zeuden. Dantzak, kantak kalerik-kale. Eibarrek orduan izen handia zuen inguruan. Politika, ekonomia, industrian...herri "aitzindaria" zen. Alemaniatik ere kalerik kale dirua batzen etortzen ziren. Eibarko Musika Bandak ere kalejirak eta diru-batzeak egiten zituen ospitalerako.\nHizlaria(k): Candido Eguren Zabarte (1906)\nInformazio gehiago: Hainbat talde kalerik kale ibiltzen ziren dirua batzen


BILBOKO UDALAK KALEKO ARTEAK HURBILDUKO DITU ARANGOITI, DEUSTOIBARRA, PEÑASCAL ETA ELORRIETA AUZOETARA HURRENGO ASTEBURUETAN – Bilbao Kultura\nHome » Berriak » Bilbao Kultura @eu, Bilbao Kultura @eu » BILBOKO UDALAK KALEKO ARTEAK HURBILDUKO DITU ARANGOITI, DEUSTOIBARRA, PEÑASCAL ETA ELORRIETA AUZOETARA HURRENGO ASTEBURUETAN\nBILBOKO UDALAK KALEKO ARTEAK HURBILDUKO DITUARANGOITI, DEUSTOIBARRA, PEÑASCAL ETA ELORRIETA AUZOETARA HURRENGO ASTEBURUETAN\n#BilbaoUdazkena2020k 01 eta 07 barrutietara eramango ditu kaleko arteak eta dantza tradizionala, tokiko konpainien eskutik, urriaren 9tik 11ra\neta 16tik 17ra.\nIkuskizun hauek doan izango dira, leku-kopurua osatu arte.\n#BilbaoUdazkena2020 kalitatezko kulturaren eta Bilboko Udaleko tokiko kultura-eragileen aldeko apustua da, urrian eta azaroan hiria kulturaz\n(Bilbon, 2020ko urrriaren 7an).- Bilboko Udalak Arangoiti, Deustoibarra, Peñascal eta Elorrieta auzoetara kale-antzerkirako hainbat proposamen eta dantza tradizionalen ikuskizuna eramango ditu. Proposamen horiek urriaren 9tik 11ra bitarteko asteburuan eta hilabete bereko 16. eta 17. asteburuan egingo dira. Sarrera librea da, leku- kopurua osatu arte. Horiek guztiak tokiko konpainien eskutik iristen dira, 0. kilometroaren eta kalitatearen kultura auzo horietako bizilagunei hurbiltzeko.\nUrriaren 9an (ostirala), 17:30ean, The Funes Troup -ek Peñascaleko bizilagunekin partekatuko du ‘Aukerak’ ikuskizuna. ‘Aukerak’ zirku berriaren proposamena da, dimentsio eta poetika batekin, eta, objektuak manipulatuz, teknika akrobatikoak eta irudia erabiliz, bizitzako aukerez, giza harremanez, ametsen bilaketaz, helmugez eta joaneko bidaia baterako hautatu behar diren bideez hitz egiten du.\nUrriaren 10ean, larunbata, 18:00etan, Eidabe konpainiak ‘Gora Kasete!’ aurkeztuko du. Ikuskizun honetan, ikusle guztiak gonbidatuta daude Margarita izekoren urtebetetzea ospatzera. Bere bizitzako abestiekin grabatutako kasete bat oparituko diote.\nHurrengo egunean, igandean, hilak 11, Bihotz Alai Dantza Taldea k dantza tradizionalen emanaldia eskainiko du 13:00etan.\nArratsaldean, 18:00etan, Hodei Magoa ren txanda izango da, bere proposamena ‘Ordu magikoa’rekin. Ikuskizun bat non erritmoa ez da gelditzen, non publikoa magoa bezain protagonista izango da, eta non uneoro magia eta umorea bateratu egiten dira.\nUrriaren 16an, ostirala, 19:00etan, arratsalde ezberdin batez gozatu nahi duenak Hutsun & Ortzi eta ‘Urbasa’ren eskutik egin ahal izango du. Antzezpen honetan, konpainiak lortu nahi du txalapartaren bidez, zurezko eta harrizko soinuekin, jendeak hitz egiten duen basoa eta xuxurlatzen duen errekatxoa entzutea.\nSei plan horiek #BilbaoUdazkena2020 ekimenaren programazioaren barruan kokatzen dira; horren bidez, Bilbo kulturaz eta gustu eta interes guztietarako planez beteko da datorren urrian eta azaroan. #BilbaoUdazkena2020 Bilboko Udalak kultura-sektorea bultzatzeko eta hari eskua emateko egindako apustua da, COVID-19 krisiak gehien eragiten dion sektoreetako bat dela baitaki.\n← UDALAK KOLOREZTATU EGINGO DITU GAUAK DEUSTUKO\nBILBOKO ZINEMALDI FANTASTIKOAK – FANTEK ETA BILBO DOKUMENTALEN ETA FILM LABURREN NAZIOARTEKO JAIALDIAK-ZINEBIK GAUR IREKIKO DUTE PRENTSARAKO AKREDITATZEKO EPEA →


Armiarmak arazotan sartzeko ohitura txarra du. Ausartegia da eta, borroka baten ondoren, institututik kanporatu dute. Horregatik parkour izeneko kirol diziplinatsuan—beti orekan egotea ezinbestekoa den kirolean—babesa aurkituko du. Burugabekeria bat egingo du, eta horrek andre detektibe batekin lan egitera eramango du; hura garai batean neska bezain oldartsua izan zen. Haren ondoan, gezurrez eta itxurakeriaz betetako mundu batean korapilatuko da; sare sozialen alderdirik ilunena dagoen munduan, hain zuzen ere.\nOrrialdea 76 nondik 84\n751 - 760 erakusten 837 emaitzetatik.